ועדת הכלכלה, כנסת 20, פרוטוקול מספר 59, 2015-10-19 10:00

איתן כבל: בוקר טוב לכולם.

איתן כבל: יום טוב.

איתן כבל: אני שמח לפתוח עוד דיון של ועדת הכלכלה.

איתן כבל: גברתי מנהלת הוועדה, האלוף בודינגר, חבר הכנסת וקנין שרק עניין של זמן שהוא יענוד כנפי טייס והוא כבר מומחה יותר מחצי מהאנשים שאני פגשתי ומכיר, צוות הוועדה, הרשם, בוקר טוב לכולם.

איתן כבל: ברשותכם, הנושא שעל סדר היום הוא תשתיות התעופה הפנים ארציות ושדה התעופה בהרצליה.

איתן כבל: זה לא סוד, אני רוצה לומר כמה דברים, שהמיקוד היום בדיון יהיה – גם יתקיים דיון, ואני גם אקים ועדת משנה בראשותו של חבר הכנסת וקנין ואנחנו גם נודיע על כך – כדי להביע את התייחסותנו לנושא הזה.

איתן כבל: זה נראה משהו כאילו הוא בחצר האחורית, כל נושא התעופה, אבל הגיע הזמן להוציא את זה מן הכוח אל הפועל כך שלפחות נדע היכן אנחנו עומדים.

איתן כבל: מהרגע בו היו אלי פניות, אני מחויב לתשובות ואנחנו מחויבים לתשובות הטובות ביותר שאנחנו מסוגלים לאתגר את עצמנו ולאתגר את הממשלה.

איתן כבל: אנחנו מצפים לתשובות ברורות.

איתן כבל: היום הנושא בעיקר יתמקד בשדה התעופה בהרצליה, גם מפאת דחיפות העניין.

איתן כבל: הנושא נמצא על סדר היום, בית משפט, בג"ץ, הוועדה הארצית לתכנון ובנייה עסקה בנושא הזה לפני כשבוע-עשרה ימים ואולי שבועיים וקיבלה החלטות אבל עדיין בעניין הזה אין סגירת מעגל לכאן או לכאן.

איתן כבל: זאת אומרת, למרות שבסך הכול הכללי נראה לי שיש התגייסות של המערכות המקצועיות כדי לתת את הפוש, כדי שהעסק יתחיל לפעול, עדיין אין נעילה של כל התהליך הזה ואנחנו היינו רוצים לדעת היכן הדברים עומדים.

איתן כבל: אני אוסיף ואומר שנושא הבנייה או הדיור, בוודאי לזוגות צעירים, היום נמצא בראש סדר העדיפויות שלנו, בוודאי כוועדה, אבל אנחנו לא נעשה בנושא הזה קרדום לחפור בו.

איתן כבל: דהיינו, אם אנחנו נדע שהמערכות יודעות לתת מענה בשדה בלוח זמנים כזה או אחר, לא רק שאנחנו לא נהיה המחסום אלא אנחנו נסיר כל מחסום כדי שהדברים האלה יצאו מן הכוח אל הפועל.

איתן כבל: אבל שזה לא יהיה כמו אותו פרויקט שהתחיל בראש העין בשנת 1993, עת אני הייתי עוזר שר, אז הוציאו פרויקט שקראו לו קרקע בלתי מתוכננת ואמרו שהמדינה לא יודעת לתכנן אלא השוק הפרטי יודע לתכנן יותר טוב, עוזי וכסלר.

איתן כבל: רק לספר לכם שמשנת 1993 ועד היום חלפו להן כמה שנים והפרויקט התחיל בראש העין, שם אני גר, רק לפני שנתיים.

איתן כבל: זאת אומרת, נשים את הדברים ונכניס אותם לתוך מסגרת.

איתן כבל: לכן, ברשותכם, אנחנו נפתח את הדיון.

איתן כבל: אני אשמח לקבל התייחסויות ובסוף גם נקבל החלטות.

איתן כבל: מי פותח?

<לאה ורון: אני מציעה שנציג משרד התחבורה או רשות שדות התעופה יציגו את הנושא.

איתן כבל: בבקשה.

איתן כבל: מר גנות, אתה תציג את הנושא?

<יעקב גנות: לא אני.

<יואל פלדשו: בוקר טוב.

<יואל פלדשו: מזה שנה אני מנהל רת"ע.

איתן כבל: בהצלחה.

<יואל פלדשו: אני מקווה.

<יואל פלדשו: ראשית, אני מודה לך על שכינסת את הוועדה.

<יואל פלדשו: יש לנו הרבה הערכה לוועדה.

<יואל פלדשו: במהלך השנים האחרונות היא העבירה את חוק הטיס וחבר הכנסת וקנין הוא באמת הטייס שלנו, והעבירה עוד כ-700 תקנות ועוד היד נטויה.

<יואל פלדשו: אנחנו מרגישים שאנחנו באים לוועדה שאוזניה כרויות.

<יואל פלדשו: אי אפשר לדבר רק על הרצליה.

<יואל פלדשו: בצדק אמרת שצריך להסתכל באופן כללי.

<יואל פלדשו: השאלה שנשאלת ועלתה בהרבה מאוד מקומות היא מי בכלל צריך תעופה פנימית.

<יואל פלדשו: לא מזמן ישבנו בוועדה בראשות בינת ונאמר שם שזה עבור מאה מיליונרים, אני לא יודע אם הם מהרצליה פיתוח או מכפר שמריהו.

<יואל פלדשו: לשם כך צריך לעשות תעופה?

<יואל פלדשו: צריך להסביר מה זאת תעופה.

<יואל פלדשו: בכל העולם מכירים בחשיבות של התעופה.

<יואל פלדשו: התעופה בכל העולם תורמת לפחות חמישה אחוזים מהתל"ג.

<יואל פלדשו: התעופה כולה, לא רק התעופה הפנימית.

<יואל פלדשו: אני רק מזכיר לכם שזה בערך מה שהגז אמור לתרום, לפי הנתונים שיצאו אתמול.

<יואל פלדשו: מערך גז שהתגלה יתרום חמישה אחוזים.

<יואל פלדשו: בסינגפור הם טוענים שאלה 17 אחוזים אבל אני לא מאמין להם.

<יואל פלדשו: אם כן, תעופה היא דבר חשוב.

<יואל פלדשו: מי שרוצה לדעת, רואה שגם בקטאר, גם בדובאי, גם בסינגפור, גם בתורכיה וגם בהונג קונג יש כלכלות בריאות וגם התעופה שם היא בסדר.

<יואל פלדשו: כלומר, יש מתאם ברור.

<יואל פלדשו: כל כלכלן שיבדוק, יראה את זה וגם דפנה יכולה לומר זאת.

<יואל פלדשו: התעופה זקוקה לתשתית והתשתית שלה מתחלקת לשני חלקים כאשר החלק הראשון הוא תשתית אווירית שאלה מרחבים חופשיים וגישות ונחיתות, המראות ואימונים.

<יואל פלדשו: יש לנו ארץ קטנה ורוב השמים נמצאים בידי חיל האוויר, בשליטתו של חיל האוויר - דרך אגב, זה הוגדר הרבה יותר טוב בחוק הטיס האחרון – ויש גם אילוצי ביטחון שאין אותם בשום מקום.

<יואל פלדשו: למשל, יש לנו את כיפת ברזל שעושה אילוצים.

<יואל פלדשו: זאת אומרת, אנחנו חיים בשכונה קשה ולא רק בגלל הסכינים.

<יואל פלדשו: אנחנו גם זקוקים לתשתית קרקעית והתשתית הקרקעית היא שדות תעופה שצריכים להיות מן הסתם מפוזרים ואי אפשר לשים אותם לא במארג' עיון ולא באילת כי רוב האוכלוסייה צריכה להיות קרובה למקומות האלה.

<יואל פלדשו: גם כאן מדינה קטנה, יש אורבניזציה חזקה מאוד ויש לחצים מאוד מאוד גדולים שלא תמיד נותנים ביטוי לחשיבות של התעופה.

<יואל פלדשו: התעופה בנויה משלושה נדבכים וצריך להסביר אותם.

<יואל פלדשו: הנדבך התחתון שאני אדבר עליו מעט מאוד הוא התעופה הספורטיבית שהיא לא מסחרית אלא אלה מטוסים קטנים, רחפנים, גלשנים, יש מעט מאוד רגולציה, היא פחות תובענית בתחום האוויר והיא פחות תובענית בתחום התשתיות.

<יואל פלדשו: אנחנו משתדלים לתת להם לעבוד כמה שהם רוצים כי מותר במדינה שלנו לעסוק בתחביב וזה לא אסור.

<יואל פלדשו: עכשיו מגיע הלב של התעופה וזאת התעופה הקלה, מה אנחנו קוראים תעופה כללית מסחרית.

<יואל פלדשו: אלה מטוסים עד 5,700 קילוגרם בערך או עד שלושים מקומות והיא ליבת התעופה, ואני אסביר גם למה.

<יואל פלדשו: שם נמצאים בתי הספר שמאפשרים לקבל רישיון טיס מסחרי, שם לומדים לדבר ברדיו, לומדים לעשות תהליכי מכשירים שאי אפשר לעשות את זה בשום מקום אחר ואני אומר מה היא כוללת.

<יואל פלדשו: היא כוללת מסוקים מסחריים שהקבוצה שלהם הולכת וגדלה כי באזור אורבני אי אפשר לטוס עם אווירונים ולכן טסים עם מסוקים, היא כוללת מסוקים לניקוי חשמל, חוטי חשמל.

<יואל פלדשו: היו לנו קצרים לפני שבועיים, זוכרים?

<יואל פלדשו: כי החברה שעוסקת בניקוי חוטי חשמל לא הספיקה.

<יואל פלדשו: יש לה מטוסים לצילום ומיפוי ובינת מכירה את זה טוב, מטוסי כיבוי, אמבולנסים מעופפים, ניסויי טיסה לתעשייה ביטחונית שעושים היום במטוסים כאלה, מוניות אוויר, טיסות מסחריות, בלונים, הצנחות, מטוסי ריסוס חקלאיים, מטוסי משטרה.

<יואל פלדשו: יש כאן מאתיים מטוסים מתוכם 120 מסחריים והשאר מטוסים פרטיים.

<יואל פלדשו: זה הרובד ממנו צומחים.

<יואל פלדשו: אני אגיד לכם מספרים ואתם תיפלו מהרגליים.

<יואל פלדשו: כמות הטייסים שחיל האוויר מייצר הולכת וקטנה.

<יואל פלדשו: למה?

<יואל פלדשו: כי אתם קוראים בעיתונים שיש כלי טיס בלתי מאוישים.

<יואל פלדשו: גם הנטייה שלהם לטוס בחברות לא גדלה.

<יואל פלדשו: כבר היום עשרה אחוזים מהטייסים של אל על הם טייסים שגדלו בתעופה הכללית, קיבלו את הרישיונות שלהם בתעופה הכללית בארץ וגם בחוץ לארץ.

<יואל פלדשו: בקורס האחרון שאל על הולכת לפתוח, עשרים אחוזים הם טייסים שבאים מהתעופה הכללית – תקשיבו טוב – ויותר מעשרה מהם מיובאים מחוץ לארץ.

<יואל פלדשו: אלה בני יורדים שבאים לטוס בארץ.

<יואל פלדשו: אם אתה מסתכל בישראייר שזאת חברה קטנה, עשרים אחוזים מהטייסים ובארקיע 36 אחוזים מהטייסים באו מהסקטור הזה.

<יואל פלדשו: זה סקטור שמייצר את ההון האנושי שאותו אנחנו רוצים.

<יואל פלדשו: אנחנו הרי לא רוצים שיקרה לנו, כמו שקרה לנו לפני שבוע, שנוסעים בצרפת לא רצו לעלות על מטוס כי הטייסים לא היו ישראלים.

<יואל פלדשו: בטח קראתם על כך בעיתונים.

<יואל פלדשו: אתם קוראים עיתונים לפחות כמוני.

<יואל פלדשו: חוץ ממחזיקי הרישיונות המסחריים במובילים, שאלה ארבעת החברות הגדולות, יש עוד 500 מחזיקי רישיונות מסחריים ש-36 אחוזים מהם הם בביזנס הזה.

<יואל פלדשו: אם כן, זה רובד חשוב והוא הלב.

<יואל פלדשו: הוא לא מוביל נוסעים ממקום למקום אבל הוא הלב.

<יואל פלדשו: הרובד השלישי הוא התעופה המסחרית הכבדה, שם יש בסך הכול 54 מטוסים.

<יואל פלדשו: מכלל 1,200 שאוחזים ברישיון טיס מסחרי, 700 נמנים על הסקטור הזה.

<יואל פלדשו: ככלל, המטוסים האזרחים הרשומים במדינת ישראל הם כ-550 כאשר העלייה היא חמישה אחוזים לשנה.

<יואל פלדשו: אגב, זה יותר גדול מחיל האוויר.

<יואל פלדשו: 550 כלים רשומים.

<יואל פלדשו: דרך אגב, יש 24 חברות ותכף אני אגיע לזה.

<יואל פלדשו: מכאן להרצליה ואי אפשר לדבר על הרצליה בלי שדה דב כי שני השדות האלה בעצם מספקים את השירותים, גם מכוני הבדק וגם בתי הספר, ל-90-95 אחוזים מהתעופה הכללית.

<יואל פלדשו: רוב מכוני הבדק והאחזקה של סקטור התעופה ממוקמים בשדה הרצליה ובשדה דב.

<יואל פלדשו: ארבעה מתוך השבעה ממוקמים בהרצליה, אחד ממוקם בשדה דב ואחד ממוקם בשדה תימן, שזה בבאר שבע, ואחד בחיפה.

<יואל פלדשו: הם מרכזים את עיקר הידע, וכאן יש לנו גם בעיה של ידע ובאחזקת כלי מוטס שצריך לעשות בדיקות עתיות, כי זה לא כמו אוטו שכאשר הוא מתקלקל, עוצרים.

<יואל פלדשו: הוא צריך לעשות את זה, כי אחרת הוא לא מקבל את הרישיונות שלו.

<יואל פלדשו: רוב פעילות ההדרכה, בתי הספר, נמצאת במרכז.

<יואל פלדשו: יש לנו קצת בחיפה וזה כי אין ביקוש.

<יואל פלדשו: אי אפשר לתת פקודה לבן אדם שייסע ויעשה את זה שם.

<יואל פלדשו: המועצה הארצית אישרה לקדם את הפעלתו הזמנית של שדה התעופה בהיעדר חלופה זמינה לשלוש שנים אבל יש שני תנאים כאשר התנאי הראשון הוא אישור היועץ המשפטי לממשלה שלא ראיתי שהוא שש לתת אותו אבל הוא עוד לא אמר את מילתו הסופית, והגוף השני הוא רש"ת שצריכה לתת שיפוי.

איתן כבל: בגלל שאין את האישור הסטטוטורי?

<יואל פלדשו: כן.

<יואל פלדשו: בדיוק.

<יואל פלדשו: בגלל שהוא לא רואה תהליכים אבל הוא עוד לא אמר את מילתו הסופית.

<יואל פלדשו: הגוף השני שהוא תנאי מתלה, רש"ת שצריכה לתת שיפוי כמקובל.

<יואל פלדשו: רש"ת, לפחות במועצה הארצית, העמדה שהיא הציגה הייתה עמדה קטגורית שלא תיתן אבל נמצא כאן מנהל רש"ת והוא יוכל לומר את דבריו אחר כך.

<יואל פלדשו: אגב, בבג"ץ היו שני דיונים שנערכו, כל אחד ארך שלוש שעות, והשופט מלצר אמר, ואני מצטט, שעל פי תפיסתו אין לרש"ת בכלל שיקול דעת אם לתת שיפוי, כן או לא, שכן היא קיבלה על פי חוק רש"ת את המנדט לפתח, לנהל ולהחזיק שדות תעופה ולכן אם צריך להחזיק שדות תעופה צריך לעשות פיתוח, היא צריכה לתת.

<יואל פלדשו: זה הוא אמר ולא אני.

<יואל פלדשו: גם השיפוי, לפי דעתי שהיא ממש לא מקצועית אלא דעתו של הדיוט, בפועל לא יתממש כי מדובר על תכנון שדה שהוא קיים ולא שדה שהיה אמור להיות מתוכנן.

<יואל פלדשו: אנחנו אחרי פסק דין של בית הדין העליון מלפני חודש, פסק דין עקרוני, שהפך את פסק הדין של המחוזי בעניין 197 נתב"ג אבל אלה כבר דברים שבטח מנהל רש"ת שנמצא כאן ידבר עליהם.

<יואל פלדשו: אם מדברים על חלופות של שדות במרכז, הם לא יכולים להיות בפריפריה כשם שלא נבנה את היכל התרבות בתל אביב בראש פינה מכיוון שהקרקע יותר זולה.

<יואל פלדשו: אף אחד לא יבוא לשם.

<יואל פלדשו: האמירות שייסעו לשם, הם לא ייסעו לשם וזה לא יהיה.

<יואל פלדשו: כך הדברים מתנהלים והשוק תמיד מנצח את כולם.

<יואל פלדשו: מכאן אני רוצה לחזור לשדה דב ואני אומר למה אני חוזר לשדה דב עת אנחנו מדברים על כל התעופה.

יעקב פרי: מה עם החלופות שאתם חושבים שקיימות?

יעקב פרי: האם הן קיימות?

<יואל פלדשו: בחודשים האחרונים אנחנו נכנסנו יחד עם רש"ת לתהליך די מואץ בברכת מינהל התכנון, למעין תהליך שהוא בדיקת חלופות.

<יואל פלדשו: אני אמרתי לבינת שאם אנחנו נבדוק את החלופות כמו שבדקנו אותן לפני עשרים שנים, נגיע לאותן תוצאות.

<יואל פלדשו: אבל אם נחליט שתעופה במדינת ישראל יש לה זכות קיום, נצטרך לשבת יחד עם מינהל תכנון ולראות.

<יואל פלדשו: יכול להיות שהפרח המוגן, אפשר למצוא פתרונות.

<יואל פלדשו: כאחד שעסק בזה ומצא פתרונות, אפשר למצוא פתרונות אם רוצים.

<יואל פלדשו: דרך אגב, גם בשדות אפשר לעשות פשרות.

<יואל פלדשו: העולם מלא פשרות.

<יואל פלדשו: כמו שאמרתי, יש הרבה יותר מחמישים גוונים של אפור.

<יואל פלדשו: מלא.

<יואל פלדשו: יש מלא גוונים ואפשר להגיע לזה.

<יואל פלדשו: אני מדבר על שדה דב כיוון שאתה אמרת, בצדק - - -

איתן כבל: רק בקליפת אגוז, ברשותך, כי אני רוצה לעסוק בראש ובראשונה, ואמרתי את זה, בעניין שדה התעופה בהרצליה.

איתן כבל: אם מדברים על שדה דב, היינו צריכים להזמין לכאן גם את ראש עיריית אילת.

<יהודה מורדי: ראש עיריית אילת לא נמצא כאן.

<יהודה מורדי: הוא בחוץ לארץ.

איתן כבל: אני לא מלין.

איתן כבל: אני רק קובע עובדה.

איתן כבל: שמתי לב שהוא לא כאן.

איתן כבל: אני מנסה לומר שהנושא הזה של שדה התעופה שדה דב, אי אפשר לקיים אותו עת ראש העיר אילת לא כאן כי זה הסיפור המרכזי, זה הקשר בין אילת לבין המרכז.

<יואל פלדשו: אני אומר במילה אחת.

<יואל פלדשו: נכון להיום הפסיקה של בית הדין צמצמה את הפעילות של הרצליה לבערך 2,700 תנועות.

<יואל פלדשו: 2,700 תנועות, מגיעים בערך ל-28 אלף תנועות בשנה.

<יואל פלדשו: בתקופת השיא, בהרצליה היו 104 אלף תנועות.

<יואל פלדשו: כלומר, אנחנו חוזרים לכמות תנועות שהפתרון שכרגע מוצאים בדוח החברות שנמצאות בהרצליה, עם העזרה הטובה של חיל האוויר ורש"ת איכשהו הם מתחילים כמו שדה דב ולכן זה קשור.

<יואל פלדשו: אם שדה דב ייסגר ביוני, גם הרצליה נסגרת.

<יואל פלדשו: הפעילות לא תוכל להימשך והם לא יוכלו לעבוד כך.

<יואל פלדשו: גם הסוס הזה שכל פעם מורידים לו קצת שיבולת, יש גבול ובסוף הוא מתמוטט ולפי דעתי הוא יתמוטט.

<יואל פלדשו: שם הוא יתמוטט.

<יואל פלדשו: לכן העליתי את הסוגיה הזאת.

<יואל פלדשו: אני רוצה לומר לכם דבר מעניין.

איתן כבל: לסיום.

<יואל פלדשו: לסיום.

<יואל פלדשו: אני מצאתי איזו חוברת מעניינת שמצאתי משנת 2000 כי 15 שנים לא הייתי בתחום הזה והיא נקראת – וזה קשור להרצליה - העתקת הפעילות האווירית משדה התעופה הרצליה.

<יואל פלדשו: זאת עבודה שנעשתה בהנחיית משרד התחבורה בשנת 2000 על ידי רש"ת, על ידי מת"ע אז עוד לא היה רת"ע, על ידי מינהל התכנון, על ידי רמ"י, על ידי משרד הביטחון.

<יואל פלדשו: בנייר הזה כתוב, בנספח, מה מערכת הביטחון אומרת.

<יואל פלדשו: דובר על עין שמר.

<יואל פלדשו: התנגדות מוחלטת של מערכת הביטחון לכל פעילות אווירית בגין ייעודו של הבסיס.

<יואל פלדשו: כחלק מהתנגדות זו הוצאה עין שמר מהתעופה האזרחית.

<יואל פלדשו: אני רוצה להאיר את עיניך.

<יואל פלדשו: באוקטובר 2012, ממשלת ישראל קיבלה החלטה שעין שמר תהווה תחליף לשדה דב.

<יואל פלדשו: זה אחרי שחודשיים לפני כן היא קודם כל סיכמה שהיא סוגרת את שדה דב.

<יואל פלדשו: אני אומר עובדות ואני לא אומר ביקורת.

איתן כבל: דרך אגב, יש מצב שבעוד 15 שנים, אם אתה תהיה בתפקיד או מישהו אחר, יקריאו לנו את אותה שורה.

ינון מגל: אבל התחליף שמוצע כרגע לשדה דב זה עין שמר?

<יואל פלדשו: יש החלטת ממשלה.

<יואל פלדשו: כן.

ינון מגל: מאז זה השתנה?

ינון מגל: יש תחליף אחר?

<יואל פלדשו: אין.

ינון מגל: כרגע יש החלטה לסגור את שני שדות התעופה.

ינון מגל: יש תחליף?

<יואל פלדשו: אין.

<יעקב גנות: סליחה, זה לא מדויק.

איתן כבל: לפני שאנחנו ניתן את רשות הדיבור למר גנות, אני מבקש את החבר'ה של הרצליה, נציג הטייסים או כל פורום אחר להתייחס ואני אשמח לשמוע.

<אורי אביב: אני מדריך טיסה ויושב ראש עמותת משתמשי שדה התעופה בהרצליה.

<אורי אביב: האמת היא שקטונתי.

<אורי אביב: אני אציין שמשתמשי שדה התעופה בהרצליה, המיעוט שלהם הם עובדים שמעבירים כרטיס נוכחות ורוב המשתמשים הם אלה שמשתמשים בתשתיות של השדה.

<אורי אביב: זה כמו אלה שנוסעים על כביש 2 בקטע שליד הרצליה, רובם הם לא תושבי הרצליה.

<אורי אביב: התשתית הזאת היא תשתית לאומית, היא תשתית של כל המדינה ומגיעים אליה המקומות.

<אורי אביב: השם אולי לא טוב, השם שדה התעופה הרצליה, והיה צריך להיות אולי שדה התעופה על שם מודי אלון שנספה שם עת הגנו על המדינה ב-1948, מפקד טייסת הקרב הראשונה שפעל מהרצליה כבר בשנים ההם.

<אורי אביב: שדה התעופה הוא שדה תעופה בתוספת לחוק רשות שדות התעופה.

<אורי אביב: מבחינת רשות שדות התעופה, מעמדו כמו מעמדו של בן גוריון.

<אורי אביב: אני רוצה לציין דבר אחד.

<אורי אביב: אלה שנותנים את השירותים לקהל הרחב שמשתמש בשירותים האלה, הם כולם פרטיים.

<אורי אביב: אין מימון מדינה למעט המימון של רשות שדות התעופה בהגנה על גדרות המקום, בהפעלת מגדל הפיקוח, בהפעלת התשתית.

<אורי אביב: כל העסקים שפועלים בשדה התעופה הרצליה, כולם משלמים אגרות לרשות שדות התעופה וארנונה לעיריות שמתחלקות בין כפר שמריהו להרצליה וגובות ארנונה מהמשתמשים, וכולם פרטיים.

<אורי אביב: כלומר, במידה שהגבלות פעילות שכבר היום קיימות באופן דרקוני, אם הגבלות הפעילות האלה יימשכו ולא יאפשרו לעסקים הפרטיים האלה להמשיך בפעילות שלהם, ולאור התנהלות המדינה לאורך כל השנים עם הבטחות על חלופות וכולי, העסקים האלה פשוט יסגרו.

<אורי אביב: זאת אומרת, עסקים פרטיים פשוט יסגרו.

<אורי אביב: אם בית ספר לטיסה או מוסך או גוף אחר שנותן שירותים לקהל עושה לעצמו חשבון שהוא לא יוכל להחזיר את ההפסדים שהיום קיימים לרוב המשתמשים שם, התעשייה הזאת פשוט תיעלם.

<אורי אביב: על הדבר הזה מאוד חשוב לתת את הדעת.

<אורי אביב: זאת אומרת, לדבר עכשיו על הגבלות, כל הדיבורים על שדה התעופה הרצליה היו דיבורים סטטוטוריים חוקיים על כך שהשדה הוא שדה של תותים בייעוד חקלאי מאז קום המדינה והיות והוא לא שינה את הייעוד שלו מעולם משדה של תותים להיות שדה תעופה, לכן צריך היה לסגור אותו כי זה מפר את חוקי התכנון והבנייה.

<אורי אביב: השדה נכנס להסדרה תכנונית ויש לו תכנית מתאר ארצית זמנית 15/2.

<אורי אביב: הוא נכנס להסדרה תכנונית ונסתתמו טענותיהם של אלה שטוענים שהשדה לא חוקי.

<אורי אביב: הוא חוקי באותה מידה בדיוק כמו שדה התעופה בראש פינה ובחיפה, שאין להן תכנית מאושרת אבל יש תכנית בהסדרה.

<אורי אביב: להרצליה יש היום תכנית בהסדרה ולכן צריך לאפשר לתעשייה הזאת לצמוח כי הצרכים הולכים וגדלים.

<אורי אביב: מספר תושבי המדינה הולך וגדל.

<אורי אביב: יואל ציין שהתעשייה צריכה יותר ויותר טייסים כל הזמן ולכן הוועדה המכובדת צריכה לצאת מכאן בקריאה שבמידה והשדה ממשיך בפעילות שלו, צריך גם לאפשר לעסקים להתאושש.

<אורי אביב: עד כאן דבריי.

<אורי אביב: תודה.

איתן כבל: תודה.

איתן כבל: גנות, אתה רוצה לדבר עכשיו?

<יעקב גנות: מתי שתגיד.

נורית קורן: אני רוצה לשאול.

נורית קורן: סליחה אני מתפרצת כך אבל אני חברה בעוד כמה ועדות ואני צריכה לייצג את הציבור גם שם.

נורית קורן: שאלה ראשונה.

נורית קורן: אני מתגוררת בהרצליה ואני רוצה לדעת לוח זמנים סופי שבאמת השדה ייסגר וסוף סוף נוכל לבנות שם בתים לזוגות צעירים.

נורית קורן: שאלה שנייה.

נורית קורן: נושא שעלה על ידי תושבי אילת שביקשו לגבי שדה דב.

נורית קורן: הם ביקשו שעד שהוא ייסגר באופן אמיתי והתאריך לסגירתו יהיה אמיתי לסגירה ממשית, עדיין הטיסות יגיעו לשדה דב מכיוון שהרבה אנשים חולים מגיעים לשדה דב לטיפול באיכילוב.

נורית קורן: בדרך כלל האנשים האלה הם לא אנשים בעלי אמצעים והם צריכים כסף רב גם עבור הטיסות וגם אחר כך כדי לקחת מוניות ואם הם נוחתים בשדה התעופה בן גוריון, זה עולה להם כסף רב.

נורית קורן: אלה שתי השאלות העיקריות שלי ואחר כך אני אקרא בפרוטוקול את התשובות להן.

נורית קורן: תודה רבה וסליחה.

איתן כבל: תודה.

עיסאווי פריג': מה שטח שדה התעופה בהרצליה?

<יואל פלדשו: 160 דונם.

עיסאווי פריג': ומה שטח שדה התעופה שדה דב?

<יואל פלדשו: יותר.

איתן כבל: גנות, בבקשה.

<יעקב גנות: אני קצת נבוך.

איתן כבל: מותר לך.

<יעקב גנות: אני אומר את זה בצורה הכי ברורה.

איתן כבל: דרך אגב, זאת תכונה יפה.

<יעקב גנות: בגילי כבר לא.

<יעקב גנות: יש החלטת ממשלה על פינוי שני שדות התעופה.

<יעקב גנות: יש החלטת בית משפט שמגבה את החלטת הממשלה.

<קריאה: אין החלטת ממשלה.

<קריאה: רק לגבי שדה דב.

<יעקב גנות: לגבי הרצליה, יש החלטת בית משפט.

יצחק וקנין: לגבי שדה דב, ההחלטה היא לא חלוטה.

יצחק וקנין: היא תמיד מאפשרת לממשלה לשקול.

<יעקב גנות: אמת.

<יעקב גנות: נכון.

<יעקב גנות: כתוב שם שמנכ"ל משרד ראש הממשלה רשאי בנסיבות מסוימות לדחות את הפינוי.

<יעקב גנות: אני יודע שצה"ל לדוגמה אמור לפנות בשנת 2019, 2020.

<יעקב גנות: אנחנו אמורים לפנות ב-2016.

<יעקב גנות: אנחנו כרש"ת, כמבצעי הנחיות והחלטות ממשלה, נהיה ערוכים אבל אני יודע שיש ועדה שיושבת כרגע ובודקת את כל נושא הקשר מבחינה תחבורתית בין נתב"ג, בין תל אביב, כדי לתת מענה טוב יותר.

<יעקב גנות: אני לא רוצה להיכנס עכשיו לגבי פינוי שדה דב.

<יעקב גנות: כפי שאמרת, ראש העיר יגיע לכאן והוא יציג את הנושא ואז אנחנו נציג את העובדות כפי שהן.

<יעקב גנות: אני מבקש להתייחס יותר להרצליה.

<יעקב גנות: מדובר בשדה זמני שהוא כזה כבר הרבה זמן.

<יעקב גנות: בהיותו כזה, יש התנגדות, הייתה התנגדות ויש התנגדות, לתת שיפוי מפני שכל הגורמים – גם משרד האוצר, גם משרד התחבורה, גם רש"ת - טענו, ולדעתי בצדק, שלשדה זמני – אני מדבר על לפני ההחלטה האחרונה לגבי 197, החלטת הבג"ץ שהיא לא בדיוק החלטה, לא שהיא נקייה מבחינת המעשה אלא זה לא כל כך ברור כי יש כבר ערעור, אבל הייתה החלטה - לא נותנים שיפוי.

<יעקב גנות: הייתה החלטה שלא נותנים שיפוי לשדה זמני והייתה החלטה לחפש חלופות.

<יעקב גנות: אז, כחלופה עיקרית, בחרו בשדה התעופה בעין שמר.

איתן כבל: אני אנסה להגיד לך את הדבר הבא, וסליחה שאני מתפרץ.

איתן כבל: בסוף שדה תעופה, גם אם הוא הרצליה, זה לא משהו שבא איזה טרקטור ועשה חריש, באו כמה משאיות ושפכו אספלט ועשו מגדל כמו פעם ואמרו שזה שדה תעופה.

איתן כבל: אני מניח שבמשך השנים השקיעו שם כבר מיליוני שקלים.

איתן כבל: הזמניות הסטוטורית, זה שהוא בגדר סטטוטורי זמני, אבל בפועל ההשקעות שם הן השקעות.

דוד ביטן: זה באחריות שלכם, נכון?

<יעקב גנות: כן.

<יעקב גנות: שנים לא השקיעו שם כלום.

<יעקב גנות: אני לא מתייחס לגבי היותו שדה גירעוני.

<יעקב גנות: כרגע זה לא מעניין אותנו.

<יעקב גנות: רשות שדות התעופה חייבת לתפעל אותו ולא משנה הנושא הכספי.

<יעקב גנות: לא זה הנושא.

ינון מגל: אבל מה עמדתך?

<יעקב גנות: עמדתנו כרגע.

<יעקב גנות: אנחנו יצאנו למכרז כדי לחפש חלופות לשדה הזמני.

<יעקב גנות: במקביל ועדת התכנון, בראשותה של גברת בינת שוורץ, קיבלה החלטה.

<יעקב גנות: כיום אני נושא באחריות פלילית ולזה התכוונו עת אמרו שמבקשים לקבל התייחסותו של היועץ המשפטי לממשלה.

<יעקב גנות: כיום, אם אני לא מבצע בצורה מוחלטת את החלטות בית המשפט, אני נושא באחריות פלילית.

<יעקב גנות: לזה אנחנו ממתינים.

<יעקב גנות: כל עוד אין הגנה עלי, אנחנו נבצע בדיוק את החלטות בית המשפט העליון ובזה נגמר הדיון.

<קריאה: שאומרות לסגור את השדה.

<יעקב גנות: לסגור.

<יעקב גנות: להביא חלופות או התייחסות לנושא השיפוי וכל הסדר אחר.

איתן כבל: אני חושב שיחסית בבניין הכנסת, עברית – אני בעשירון העליון בהבנה.

<יעקב גנות: מה לא ברור?

איתן כבל: אנחנו התחלנו את הדיון ב-10:02.

<יעקב גנות: יש לנו עוד שעה ורבע.

איתן כבל: עד לרגע זה ניסיתי להבין מי בעד, מי נגד, לוח זמנים.

ינון מגל: מי רוצה לסגור את שדה התעופה?

<יעקב גנות: כרגע המצב הוא כזה.

<יעקב גנות: יש החלטת ועדה בראשות גברת בינת שוורץ שאנחנו אמורים להכין אלטרנטיבות.

<יעקב גנות: אנחנו יצאנו למכרז ואנחנו נכין אלטרנטיבות.

<יעקב גנות: במקביל יש החלטה שרשות שדות התעופה תיתן שיפוי ואנחנו, לאור ארבעת החלטות של המועצה שלנו שאוסרות לתת שיפוי, ממתינים לדיונים עם משרד התחבורה לגבי השיטה, או אם בכלל או באיזו צורה אנחנו יכולים.

<יעקב גנות: יש ארבע החלטות ואנחנו צריכים לבוא למועצה ולהציג את ההסבר למה אנחנו פתאום משנים את זה.

איתן כבל: איזו מועצה?

<לאה ורון: רשות שדות התעופה.

<יעקב גנות: מועצת רשות שדות התעופה.

<יעקב גנות: אני לא אפר את ההחלטה הזאת.

<יעקב גנות: קודם כל, צריך לחפש חלופות.

<יעקב גנות: אנחנו יצאנו במידי למרות שיש התניה שניתן שיפוי.

<יעקב גנות: אני לא ממתין לשום שיפוי מפני שזה סיפור.

יעקב פרי: קיבלתם הצעות?

<יעקב גנות: כרגע כן.

<יעקב גנות: יש כבר כאלו שאמורים לבדוק את החלופות.

עיסאווי פריג': איפה יהיו החלופות?

<קריאה: בנצרת.

<יעקב גנות: למה אתה רוצה לפגוע במקום בו אני גר?

עיסאווי פריג': אבל האזור ערבי מדי בשבילך וקשה לך לענות.

<יעקב גנות: לא.

<יעקב גנות: אני תושב נצרת.

<יעקב גנות: אנחנו מכינים חלופות ואנחנו יוצאים לתכנון.

<יעקב גנות: אני רוצה להדגיש כאן שמדובר בשדה זמני.

איתן כבל: את זה הבנו כבר שלושים שנים וארבעים שנים.

<יעקב גנות: לא סתם אני אומר את זה.

איתן כבל: כל בוקר מתעוררים ואומרים זה זמני.

<יעקב גנות: לגבי נושא השיפוי, אין החלטה.

עיסאווי פריג': גם הבטונדה של ביבי היא זמנית.

איתן כבל: גנות, תודה.

איתן כבל: אני מניח שעוד נחזור אליך.

<יעקב גנות: אין ספק.

איתן כבל: אני קודם כל רוצה שחבר הכנסת וקנין שמכיר את הדברים, הוא הקברניט שלנו בוועדה, יתייחס.

איתן כבל: אני מבקש ממך להאיר את עינינו.

יצחק וקנין: מר גנות, אדוני, אנחנו ידידים.

<יעקב גנות: מאז יערה.

איתן כבל: עוד מימי הפרימוסים.

יצחק וקנין: הוא היה מפקד מחוז, מפקד מרחב גליל.

יצחק וקנין: ההיסטוריה היא דווקא טובה.

יצחק וקנין: אדוני, אני רוצה להגיד לך משהו כיוון שאני באמת נכנסתי לעובי הקורה, ואתה יודע, בכל הנושא.

<יעקב גנות: אני יודע.

יצחק וקנין: בוועדת המשנה הקודמת נכנסתי לכל הנושא של חוק הטיס, ירדתי לשטח וראיתי את הדברים.

יצחק וקנין: אחד הדברים שלא נתפסים בראש הוא שאין לנו הרבה שדות תעופה אלא יש לנו שדה תעופה יחידי שהוא בעצם מכשיר תלמידים להיות טייסים והוא בהרצליה.

יצחק וקנין: אתם מקבלים החלטה, או הממשלה, וצריך להיות גורם מקצועי שיבוא ויאמר עד כאן.

יצחק וקנין: לא יכול להיות שאני אפנה או אני סוגר שדה תעופה כשאין לי חלופה.

יצחק וקנין: יותר מזה, קיבלתם החלטה גם לגבי שדה דב בלי חלופה.

יצחק וקנין: אני שאלתי את יואל בפעם הקודמת, בוועדת המשנה, האם לפני כשנה בערך או לפני 14 חודשים, האם נתב"ג היום יכול לשמש חלופה לשדה דב, נאמר במפורש לא.

יצחק וקנין: עדיין הוא לא ערוך לכך למרות שמנסים לעשות את כל השינויים וההסדרים על מנת שהוא כן יוכל לקלוט אבל אז הוא אמר שהוא לא ערוך.

<יעקב גנות: זה לא מדויק, אדוני.

<יעקב גנות: נתב"ג ערוך.

<יעקב גנות: אני מכריז כאן שנתב"ג ערוך לקלוט את התעופה המסחרית והסילונית ללא שום בעיה.

יצחק וקנין: אתה אמרת את זה.

יצחק וקנין: יואל, הוא ערוך היום?

<יואל פלדשו: קודם כל, אנחנו מדברים על לפני 14 חודשים.

<יואל פלדשו: שנית, אנחנו ידידים מאוד מאוד טובים וזה לא אומר שאנחנו חלוקים בדעות.

<יואל פלדשו: מה שקשור לתעופה, מה שאנחנו קוראים פרק 13, התעופה לאילת, הלוך וחזור, הם עושים מאמצים בלתי רגילים ואני אומר לך שזה מקצועי מאוד.

<יואל פלדשו: יש לנו עוד שני סקטורים כאשר האחד הוא סקטור המסוקים ובסקטור המסוקים, ב-2016 - יעקב מבטיח לי שיש תקציב – זה לא יהיה מוכן.

<יואל פלדשו: המסוקים צריכים מקום ואין להם מקום.

<יואל פלדשו: לא יהיה להם מקום.

<יואל פלדשו: יש עוד סקטור נוסף והוא כל הפעילות המסחרית.

<יואל פלדשו: הוא גם התחייב שכל פעילות מסחרית, גם אם היא פעילות של מטוסים עד 5,700 קילוגרם, הוא התחייב שהוא צריך לקלוט.

<יואל פלדשו: אני עוד לא ראיתי שהוא קולט אבל יכול להיות שהוא יראה לי את זה.

<יואל פלדשו: יש גם סקטור פרטי שטס שם.

<יואל פלדשו: סתם זורקים אותו?

יצחק וקנין: זאת השאלה הראשונה.

יצחק וקנין: שאלה שנייה יותר קשה מהראשונה.

<יעקב גנות: אני יכול לענות?

יצחק וקנין: דקה.

יצחק וקנין: אתה תענה על הכול.

יצחק וקנין: אני מציע שאפילו תרשום את הדברים.

יצחק וקנין: אני שואל שאלה.

יצחק וקנין: אתה לא יכול לקבל אחריות ולהתנער מאחריות.

יצחק וקנין: במרוקאית יש פתגם שאומר שמי שרוצה יופי, יסבול את החור שעושים באוזן.

יצחק וקנין: כדי לשים את העגיל עושים חור וזה קצת כואב, ולכן אומרים שמי שרוצה את היופי, יסבול מעט את החור.

יצחק וקנין: לא יכול להיות שאתה תגיד שאתה לא תיתן שיפוי בזמן שאתה בעל הבית ואתה זה שמנהל את המערכת הזאת שלושים שנים עם כל הזמניות שאתה אומר אבל זה לא זמני.

יצחק וקנין: תקופה של שלושים שנים, בשבילי היא לא זמנית.

יצחק וקנין: אתה מחויב על פי החוק.

יצחק וקנין: זה שאתה מתנער ואתה לא רוצה, אתם מקבלים החלטות שלדעתי הן תלושות מהמציאות.

יצחק וקנין: אין מציאות כזאת שאתה תתנער ממנה.

יצחק וקנין: אתה חייב לתת את השיפוי.

יצחק וקנין: בסופו של דבר אני אומר לך שאתה תיתן אותו כי זה לא יעזור לך.

<קריאה: הוא לא אמר שהוא נגד.

<קריאה: הוא אמר שהמועצה שלו נגד.

יצחק וקנין: אני מכיר טוב את גנות.

יצחק וקנין: מה זה מועצה?

יצחק וקנין: אם הוא יגיד כן, זה יהיה.

יצחק וקנין: צריכה להיות כאן הבנה מקצועית.

יצחק וקנין: אין אפשרות לתפעל את המערכת.

איתן כבל: הם מקבלים שם את ההחלטות פה אחד.

יצחק וקנין: נכון.

יצחק וקנין: חבר'ה, באמת, אנחנו קצת מכירים את המערכות.

יצחק וקנין: אני רוצה להגיד לך שהדבר הקשה ביותר מבחינתי הוא שמתקבלות החלטות.

יצחק וקנין: אתה גורם מקצועי במערכת, זה לא שר או ממשלה.

יצחק וקנין: אני אומר לך שיש שרים שמקבלים החלטות לגבי תקציב והם לא יודעים על מה הם מצביעים ואני אומר לך את זה באחריות כי הם לא יורדים לעומק של הדברים.

יצחק וקנין: אתה איש מקצועי.

איתן כבל: חלופה הם מחפשים שלושים שנים.

איתן כבל: אתה מבין מה אני אומר?

איתן כבל: מוציאים דוח ומחפשים חלופות.

איתן כבל: אם יש חלופות, אף אחד לא יעצור את זה.

<קריאה: מרוב חלופות, הזמן חולף.

יצחק וקנין: גם כאשר מקבלים החלטה, וגם קיבלו החלטה בממשלה על עין שמר, כאשר הצבא מראש אמר שהוא לא מוכן בשום פנים לוותר על השטח הזה, אז לאיפה לוקחים את הרצליה?

יצחק וקנין: לאיזשהו מקום.

יצחק וקנין: לאן אנחנו הולכים?

יצחק וקנין: אתם קיבלתם החלטות לסגור כשאין חלופה.

יצחק וקנין: איפה יכשירו את כל התלמידים?

<יעקב גנות: אני יכול להשיב?

יצחק וקנין: לא, זה לא להשיב.

יצחק וקנין: אני מכיר את העסק הזה לעומק.

יצחק וקנין: שאלנו את השאלות כבר אז וגם התשובות לא היו מי יודע מה אלא היו תשובות מרוחות.

יצחק וקנין: אני לא יכול לחשוב על זה שהמדינה מקבלת החלטות או הממשלה מקבלת החלטות כשאין לה חלופה לדבר מרכזי ואין לה חלופה.

יצחק וקנין: אני ואתה יודעים שאין לה חלופה.

יצחק וקנין: אני חושב שלגבי השיפוי אתם מחויבים וזה התפקיד שלכם.

יצחק וקנין: אתם בעלי הבית ואתם לא יכולים לזרוק את זה על מישהו אחר.

יצחק וקנין: אני חושב שצריך לחשוב כי לא יכול להיות שכל ראש עיר יבוא לכאן ויגיד לנו שזה מפריע לו.

יצחק וקנין: זה אמור גם לגבי שדה דב.

יצחק וקנין: גם זאת הייתה החלטה שלדעתי היא לא מעמיקה.

יצחק וקנין: אנחנו הבאנו חלופות, הראינו שיש חלופה בתוך שדה דב היום.

יצחק וקנין: העובדה הקשה ביותר היא שהצבא ממשיך עד 2019 ואת שדה דב הולכים לסגור ב-2016.

יצחק וקנין: מה שיקרה זה שזה יעמוד כשטח הפקר.

יצחק וקנין: לכן אני חושב שצריך לעשות סדר בדבר הזה ולא צריך לפחד.

יצחק וקנין: אני אומר שפקיד ממשלתי לא צריך לפחד אלא צריך להגיד את הדברים כמו שהם.

יצחק וקנין: אני ירדתי לשטח וראיתי את הדברים.

יצחק וקנין: לכן דעתי היום היא שאתם מחויבים לקבל עליכם את האחריות ולא להתנער ממנה.

<יעקב גנות: הערה אחת אני מבקש להעיר לגבי פקיד ממשלתי שלא צריך לפחד.

<יעקב גנות: תאמין לי שאני לא מפחד מכלום.

איתן כבל: בינתיים אנחנו מנסים להבין מה קורה.

<יעקב גנות: התחייבתי לתת תשובה לגבי פינוי שדה דב.

<יעקב גנות: לא רציתי לרדת לפרטים אבל להלן נתונים.

<יעקב גנות: גם אני יודע לתת נתונים.

<יעקב גנות: התעופה הכללית, יש לה מקום עד המטוס האחרון משדה דב.

<יעקב גנות: עד המטוס האחרון.

<קריאה: בנתב"ג.

<יעקב גנות: לא.

<יעקב גנות: כללית אמרתי.

<יעקב גנות: בחיפה, כולל מקום פנוי בחיפה שנשאר.

<אורי אביב: מקומות חניה בלבד.

<יעקב גנות: מקומות חניה.

<אורי אביב: בלבד.

<יעקב גנות: אמרתי.

<יעקב גנות: מקומות חניה.

<אורי אביב: האלטרנטיבה היא בחיפה?

<יעקב גנות: זה היה ההסכם של משרד האוצר.

<יעקב גנות: כן.

<אורי אביב: אפשר גם בנמל אשדוד.

<יעקב גנות: לגבי תעופה כללית.

יצחק וקנין: אפשר גם בקריית שמונה.

יצחק וקנין: אתה יכול גם לקחת אותם לראש פינה.

<יעקב גנות: לגבי המסוקים, יש מקום.

<יעקב גנות: מדובר בחמישה מסוקים שיש להם מקום בנתב"ג.

<יעקב גנות: התחייבנו ויש מקום.

דוד ביטן: יש יותר מחמישה מסוקים.

<יעקב גנות: זה מה שיש.

דוד ביטן: אני יכול לעדכן.

דוד ביטן: יש יותר מחמישה מסוקים.

דוד ביטן: עיריית ראשון, עת הייתי ממלא מקום ראש העיר לא מזמן, הייתה מוכנה לקלוט את הפעילות של המסוקים.

<יעקב גנות: של הרצליה.

דוד ביטן: של הרצליה.

<יעקב גנות: זהו.

<יעקב גנות: בשדה דב יש חמישה מסוקים ובהרצליה יש עשרים מסוקים.

דוד ביטן: בהרצליה יש פעילות יותר ענפה.

<יעקב גנות: אמת

דוד ביטן: מוכנים לקלוט אותם.

דוד ביטן: יש בראשון שדה תעופה קטן זמני שלא מאושר.

<קריאה: עוד פעם זמני?

דוד ביטן: הכול במדינה זמני.

עיסאווי פריג': גם נתניהו זמני.

דוד ביטן: גם חברי הכנסת הם זמניים.

דוד ביטן: אנחנו מגישים שם תכנית מתאר לאשר את המקום כשדה תעופה ולדעתי תוך שנה אפשר להגיע לסיכומים בנושא.

דוד ביטן: זה גם קרוב לים, כך שהיציאה והכניסה הרבה יותר קלה מאשר היום.

דוד ביטן: בעניין הזה יש פתרון.

דוד ביטן: עיריית ראשון מוכנה לקלוט אותם.

דוד ביטן: ישבנו אתך על זה, אתה לא זוכר?

<יעקב גנות: היינו אצל השר.

דוד ביטן: נכון.

איתן כבל: יש בעיות ויש קצר עם מגדל הפיקוח.

איתן כבל: אנחנו מנסים להבין בדיוק מה קורה, מי בעד, מי נגד, מתי זה יהיה, לוחות זמנים.

איתן כבל: הדיון לצערי, ואני אומר את זה די בכאב, הוא כמו שלושים שנים זמני.

איתן כבל: זאת אומרת, אתה מנסה להבין מה קורה ואני באמת לא מבין.

איתן כבל: אני אומר את זה בשיא הרצינות ואני לא אומר את זה מתוך רצון לקנטר או כדי לעלוב במאן דהוא.

איתן כבל: אני מבקש שאנחנו נעשה את הדיון באופן שאני אתן את רשות הדיבור למישהו מהאורחים ולמישהו מחברי הכנסת.

איתן כבל: אם תוך עשרים דקות אני לא אצליח להבין, למרות המלל שיישפך כאן, אני אציג רשימת שאלות ואני אנסה לברר מי יודע להשיב עליהן ולא לכדרר לי ברחבה.

איתן כבל: בינתיים אנחנו במשחקי אימון.

איתן כבל: כולם הולכים על הקו, כולם רצים וכולנו פתאום זמניים.

איתן כבל: אני לא מצליח להבין.

איתן כבל: גנות, אתה יודע, אני מכבד אותך מאוד אפילו אבל אני לא מצליח להבין מה קורה כאן.

איתן כבל: דרור אלוני ואחריו חבר הכנסת ינון מגל.

<דרור אלוני: בוקר טוב.

<דרור אלוני: אני ראש המועצה המקומית כפר שמריהו מזה למעלה מעשור.

<דרור אלוני: אני מייצג כאן גם את ראש עיריית הרצליה משה פדלון שנמנע ממנו להגיע.

<דרור אלוני: אני מלווה את הדיונים האלה, נדמה לי שאתה אדוני היושב ראש מספר חמש שדן בנושא כאשר אחד כבר שגריר בשוויצריה, אחד שר ועוד כהנה וכהנה.

איתן כבל: אתה אומר שעתידי מובטח.

<דרור אלוני: לא בטוח.

<דרור אלוני: הבעיה בדיון הזה בו כולם צודקים ויהודה עמיחי אמר שבמקום שבו כולם צודקים, לא יצמחו לעולם פרחים באביב.

<דרור אלוני: אני מכיר את שדה התעופה הזה מיום הולדתי לפני למעלה מ-62 שנים, עת הוא היה שדה של מטוסי סטירמן ומחסן מטוסים של חיל האוויר ובסיס נ.מ., בית ספר ל-נ.מ. של חיל האוויר.

<דרור אלוני: באותה עת אף אחד לא דיבר על בתי ספר לטיסה וכן הלאה.

<דרור אלוני: החיים עשו את המציאות ועם הזמן הקימו גדרות ומעבר למגדל פיקוח וגדרות לא נעשו שימושים מהותיים על ידי הממשלה.

<דרור אלוני: כל ההנגרים והמבנים נבנו על ידי יזמים פרטיים ללא היתר.

יעקב פרי: זאת אדמה של כפר שמריהו או של הרצליה?

<דרור אלוני: שני שלישים מהשטח המוניציפאלי בכפר שמריהו והשליש המזרחי הוא בהרצליה.

<דרור אלוני: המוסכים הם בכפר שמריהו ומגדל הפיקוח וחלק מבתי הספר נמצאים בהרצליה.

עיסאווי פריג': והכול נבנה ללא היתר.

<דרור אלוני: כל המבנים, למעט מגדל הפיקוח, נבנו ללא היתר.

<דרור אלוני: יותר מזה, גדרות שדה התעופה - - -

איתן כבל: דרך אגב, איך אפשר לבנות משהו בהיתר על משהו שהוא לא בהיתר?

<דרור אלוני: בתקנות הבנייה יש מה שנקרא שימוש חורג.

איתן כבל: אני יודע.

<דרור אלוני: יש תקנות של שימוש חורג.

איתן כבל: אבל זה שימוש חורג על שימוש חורג.

<דרור אלוני: נכון.

איתן כבל: סתם שאלתי.

<דרור אלוני: אדוני היושב ראש, בתחילת הדרך היינו לקוחות של הדבר הזה משום שמטוסי הריסוס שפעלו שימשו את החקלאים שעבדו באזור וזאת הייתה קרקע חקלאית.

<דרור אלוני: אבל הדברים השתנו.

<דרור אלוני: גם החקלאות היא כבר לא אותה חקלאות וכבר אסור לרסס מהאוויר בחלק מהמקומות.

<דרור אלוני: הנסיבות השתנו.

<דרור אלוני: היום הגדרות של שדה התעופה פולשים לשטחים שהם מחוץ לאותן חלקות, כולל דרכים חקלאיות שאנחנו זקוקים להם ולא יכולים להגיע לחלק מהשדות אלא דרך שדות אחרים בגלל שהשדה פלש.

<דרור אלוני: לאור העובדה שהשדה הזה הוא באמת זמני ומעת לעת נקבעות לו חלופות, אנחנו התחלנו – גם הרצליה וגם כפר שמריהו – להכין תכניות אלטרנטיביות על מנת שנמצה את פוטנציאל הקרקע.

<דרור אלוני: על הפרק כרגע עומדת תכנית של עיריית הרצליה לבניית 15 אלף יחידות דיור ממזרח לשדה ו-260 יחידות דיור של כפר שמריהו ממערב לשדה.

<דרור אלוני: שדה התעופה לא יוכל לחיות עם אותם מבנים שמתוכננים בגלל הגובה של המבנים האלה.

<קריאה: זה מזרחית לפסי הרכבת.

<דרור אלוני: ממזרח למסילת הברזל, עד כביש 20 החדש שנסלל כרגע בכפר שמריהו ובהרצליה בשכונת גן רשל ובשכונת נחלת עדה שהן שכונות עם תכניות לפיתוח מאוד משמעותי.

<דרור אלוני: אני חייב לומר שלבי עם אותם עובדי המוסכים שהם לא טייסים, שהם אנשים שכירים שמגיעים מדי בוקר להניע את המטוסים, לבדוק ולהכין אותם.

<דרור אלוני: הם לא טייסים ולא יהיו טייסים אלא הם בסך הכול אנשים בעלי מקצוע שבאים לעבוד.

<דרור אלוני: נדמה לי שיש שם כ-300 אנשים כאלה שצריך לדאוג לפרנסתם.

<דרור אלוני: מאחר וראיתי שהתנהלות הממשלה היא כפי שהיא, וזה לא משנה אם זאת רשות ממשלתית או משרד ממשלתי או משהו אחר, התחלנו אנחנו לבחון דרכים לסייע למצוא חלופה.

<דרור אלוני: הבאתי לשדה התעופה את ראש המועצה האזורית יזרעאל, את אייל בצר, שהיה מוכן לקלוט את הפעילות של שדה התעופה באמצעות החברה הכלכלית של המועצה האזורית אל מגידו, את כולה או את חלקה.

<דרור אלוני: הבאתי את ראש המועצה האזורית בני שמעון, את סיגל מורן, שהיא מוכנה לקחת לשדה תימן חלק מהפעילות.

<דרור אלוני: אבל ההתעקשות היא ללכת על עין שמר שזה בלתי אפשרי.

<דרור אלוני: זאת אומרת, ברור לכולם שעין שמר זה בלתי אפשרי.

יעקב פרי: בגלל ההתנגדות של הצבא?

איתן כבל: נכון.

<דרור אלוני: בגלל שמשרד הביטחון הפך אותו למתחם סגור, לשדה ניסויים ועוד כל מיני דברים.

<דרור אלוני: ידידי אילן מהמועצה האזורית וחברים מבנימינה ומפרדס חנה טוענים את אותה טענה.

<דרור אלוני: הם אומרים, אתם לא תעבירו את הנזק שלכם אלינו.

<דרור אלוני: צריך לשבת על המדוכה אבל על המדוכה לא יושבים.

<דרור אלוני: החלטת המועצה הארצית בה הייתי אומרת ומודה שכל מה שנמצא לא מתוכנן ולא מאושר כדין וכי יש להכין תכנית גם אם היא זמנית וגם היא תיקח שלוש שנים.

<דרור אלוני: אבל זה מחייב את רשות שדות התעופה לעשות מעשה.

<דרור אלוני: רשות שדות התעופה הצהירה בוועדה שהיא לא תשפה.

<דרור אלוני: אגב, אני סומך את ידיי לחלוטין על מנכ"ל רת"ע שמדבר לדעתי בצורה ברורה ואופרטיבית אם יהיו מאחורי חיילים שייתנו לו להוביל את המהלך למצוא חלופה.

איתן כבל: תודה.

איתן כבל: אני מודה לך.

איתן כבל: חבר הכנסת ינון מגל.

ינון מגל: צריך להבדיל בין שני שדות התעופה.

ינון מגל: באופן כללי – ואני אדבר לרגע מגבוה יותר – אני חושב שהוועדה הזאת צריכה לשים לה למטרה לדאוג לתעופה אזרחית במדינת ישראל במרכז הארץ, חוץ משדה התעופה לוד, בן גוריון.

ינון מגל: לא יעלה על הדעת, כמו שאומרים, שיהיה כאן שדה תעופה אחד שינקז אליו את כל צורכי התעופה, טוב ככל שיהיה, משוכלל ככל שיהיה, גם בגלל סיבה עקרונית שצריך לעשות ביזור של האלמנטים האלה, גם בגלל סיבה ביטחונית כי ברור מה יקרה במלחמה הבאה וגם לטובת התושבים.

ינון מגל: אני בכלל לא מבין את הרעיון.

ינון מגל: בואו נדבר רגע על שדה דב.

ינון מגל: מה פתאום לסגור את שדה דב?

ינון מגל: מה פתאום לסגור את שדה דב?

ינון מגל: אני לא רוצה סתם לצאת בהכרזות על הנדל"ניסטים שזאת זכותם לממש את הקרקע שלהם ואני מבין שהם רוצים לעשות על זה הרבה כסף, אבל עם כל הכבוד כאן לא מדובר רק על טובת הנדל"ניסטים.

ינון מגל: יש כאן עיר בצנטרום של המרכז שצריכה שדה תעופה.

ינון מגל: יש את אילת שצריכה שדה תעופה במרכז.

ינון מגל: אלה לא רק האנשים החולים שנורית דואגת להם אלא עיר שלמה, אילת, בפריפריה, חיה על שדה דב ומה פתאום שייסעו עכשיו חצי שעה ללוד, ייסעו עשרים דקות לתמנע כי הרי את שדה התעופה מאילת הזיזו לתמנע, יגיעו ללוד וייסעו חצי שעה לתל אביב.

איתן כבל: אם נוסעים ברכב, זה כמעט אותו זמן.

ינון מגל: כן.

ינון מגל: למה?

ינון מגל: מה קרה?

ינון מגל: למה להוציא את שדה התעופה מתל אביב?

ינון מגל: מה פתאום שלא יהיו יותר שדות תעופה חוץ מלוד במרכז?

איילת נחמיאס ורבין: מה זה מרכז?

איילת נחמיאס ורבין: מגידו זה לא מרכז?

ינון מגל: סליחה, את מוכנה לא להפריע לי?

איילת נחמיאס ורבין: אני רוצה להבין.

ינון מגל: תשתדלי פעם אחת שאני מדבר לא להפריע לי.

<קריאה: לא, מגידו זה לא מרכז.

איילת נחמיאס ורבין: אני לא יודעת על מה אתה מדבר ואני לא זוכרת את עצמי מפריעה לך בעבר, אבל אני יכולה לשאול את השאלה.

ינון מגל: איילת, בואי נרגיע.

איתן כבל: איילת וינון, המראנו לגבהים מיותרים.

איתן כבל: די.

איתן כבל: מספיק.

איתן כבל: יש לנו עוד יום קשה.

איילת נחמיאס ורבין: שאלתי שאלה לגיטימית.

ינון מגל: איילת, בואי נרגיע.

איתן כבל: ינון, תגיד סליחה והיא תגיד סליחה ונתקדם.

ינון מגל: סליחה איילת.

איילת נחמיאס ורבין: סליחה ינון.

ינון מגל: אם יש בעיה עם שדה התעופה בהרצליה שאפשר למצוא לו חלופות, אבל אני נורא מצטער, מגידו לא מהווה חלופה במרכז הארץ.

ינון מגל: שדה תימן?

ינון מגל: תגידו, מה, אנחנו נורמלים?

ינון מגל: יש כאן צרכים של מרכז הארץ.

ינון מגל: אם אתה שואל אותי בגדול, אני חושב שישראל נכשלה בביזור של האוכלוסייה שלה.

ינון מגל: הפריפריה חלשה וצריך לדאוג שאנשים יחיו בפריפריה, אבל מה לעשות, זה המצב כרגע.

ינון מגל: כולם חיים במרכז.

ינון מגל: אנחנו שולחים את שדות התעופה לשדה תימן, למגידו?

ינון מגל: אני את מגידו מכיר היטב.

ינון מגל: המטוסים שהיו מרססים את השדות שלנו בעפולה עלו במגידו ואני הייתי מסמן אותם עם דגלים.

ינון מגל: פעם היו שמים דגלים וכל הריסוס היה לי על הראש.

<קריאה: שדה התעופה של רפול.

ינון מגל: נכון.

ינון מגל: של רפול.

ינון מגל: הוא היה עולה עם הדאונים.

איתן כבל: יכול להיות שבגלל זה אתה ככה קצת.

ינון מגל: בגלל זה אני אוהב את החומרים האלה.

ינון מגל: אנחנו צריכים שדות תעופה במרכז הארץ.

ינון מגל: אם יש בראשון, סבבה, אפשר להעביר את המסוקים מהרצליה לשם.

ינון מגל: זה לא משנה.

ינון מגל: אין לי איזו אג'נדה שזה יהיה דווקא בהרצליה וזה לא משנה לי אם זאת ראשון או הרצליה.

ינון מגל: אם יש פתרונות אחרים במרכז הארץ, מקומות שיכולים גם לתת פתרונות לאנשים, לבתי ספר, בסדר.

ינון מגל: בית ספר יכול להיות טיפה יותר רחוק, לא יודע, ברעננה, לא יודע.

ינון מגל: שימצאו פתרונות נורמלים אבל צריך לחשוב בשורה התחתונה על טובת הציבור.

ינון מגל: שדה דב לדעתי, החלטה שערורייתית לסגור אותו.

איתן כבל: על זה נקיים דיון נפרד.

ינון מגל: שדה דב חייב להישאר פתוח.

ינון מגל: לגבי הרצליה, צריך למצוא פתרונות ריאליים שייתנו פתרונות לאזרחים שמשתמשים בתעופה.

ינון מגל: אנחנו לא יכולים שהתעופה האזרחית שלנו - כמו בתחבורה הציבורית, כמו ברכבות, כמו באוטובוסים, כמו בכל דבר - תתפזר ואנשים ירדו שדה דב או במגידו.

איתן כבל: תודה.

עיסאווי פריג': אתה אומר להשאיר את שדה דב והרצליה.

ינון מגל: לא.

ינון מגל: לגבי הרצליה אני אומר אם יש פתרונות שהם ריאליים במרכז, לתת את הפתרונות האלה.

ינון מגל: לא אכפת לי שזה יהיה דווקא בהרצליה אבל שדה דב, ברור שחייב להישאר.

ינון מגל: רק השדה בלוד יהיה?

ינון מגל: שדה תעופה אחד?

ינון מגל: המלחמה הבאה תהיה עם שדה תעופה בארץ וזה ברור.

ינון מגל: אין שדה תעופה פתוח.

איילת נחמיאס ורבין: נכון, אבל זה לא קשור לשדות התעופה האלה כי הם לא משרתים בזמן מלחמה.

<קריאה: ועוד איך משרתים.

איתן כבל: איילת, ברשותך, יש לנו עוד חצי שעה.

ינון מגל: בואי תירגעי קצת.

איילת נחמיאס ורבין: במקרה לא דיברתי אליך.

איתן כבל: איילת, די, הבנו.

איתן כבל: מה קורה לכם?

איילת נחמיאס ורבין: תירגע גם אתה.

איתן כבל: כבר כיסא אוויר בטיסה יותר קל.

איתן כבל: ניר דגן, בבקשה.

<ניר דגן: כבוד היושב ראש, אני אעשה את זה קצר כי זה על שדה דב.

<ניר דגן: נאמר כאן משהו ואני חייב להגיב.

<ניר דגן: אנחנו מדברים ומדברים אבל ביוני רוצים לסגור את שדה דב.

איתן כבל: אתה שדה דב?

<ניר דגן: כן.

<ניר דגן: אני מנכ"ל ארקיע.

איתן כבל: אני יודע שאתה מנכ"ל ארקיע ולכן ביקשתי ממך לדבר.

<ניר דגן: אני רוצה לומר מילה על שדה דב ואני אהיה קצר.

<ניר דגן: נאמר כאן גם על ידי ידידי גנות וגם על ידי פלדשו בנושא המוכנות.

<ניר דגן: כולם יכולים לעשות עבודה נהדרת אבל רשות שדות התעופה וגנות, השדה אולי מוכן אבל רשות שדות התעופה ורת"ע לא אחראים על זה שאילון פקוק, שהנתיב המהיר לא מתחבר לנתב"ג, שעשר שנים בונים רכבת קלה בתל אביב, שלוקח שעה בפקקים, שהשדה בנתב"ג הוא השדה היחידי בארץ, ואמר ינון נכון שהוא שדה עמוס וצפוף במדינה.

<ניר דגן: לכן, גם אם גנות נורא נורא מוכן, אף אחד לא יטוס ולא ישתמש בתחבורה ציבורית פנים ארצית בין נתב"ג לבין אילת כי הוא יבלה במטוס וברכב ובפקקים יותר זמן מאשר לנסוע ליוון ולכן הוא ייסע ליוון ולא לאילת והאילתים יישארו מנותקים.

<ניר דגן: כל החכמים שעשו את כל הבדיקות, לא נמצאה אחרי שנה עבודה ולו סיבה אחת לסגור את שדה דב ביוני 2016.

<ניר דגן: אפילו סיבה אחת לא נמצאה לכך.

איתן כבל: תודה.

איתן כבל: איילת נחמיאס ורבין.

איילת נחמיאס ורבין: אני אשתדל מאוד להיות קצרה.

איילת נחמיאס ורבין: אני חושבת שיש מורכבות מאוד מאוד גדולה בישראל באופן, ולצערי בהקשר הזה אני מסכימה עם ינון מגל, שהתנועה האווירית בישראל מתנהלת בדומה לתנועה בכבישים כאשר אנחנו פשוט לא נערכים מבחינה אסטרטגית למציאות.

איילת נחמיאס ורבין: למשל, רק בשנה שעברה בצוק איתן היה איום משמעותי על נתב"ג ובעצם לא הייתה לנו חלופה של שדה תעופה בינלאומי משמעותי.

איילת נחמיאס ורבין: הבעיה האמיתית היא, למרות מה שאמר ניר, שאנחנו יודעים שגם אם משתמשים בשדה דב בעתות מלחמה, זה עדיין לא מהווה חלופות מספיק טובות.

איילת נחמיאס ורבין: זאת לא חלופה משמעותית.

איילת נחמיאס ורבין: לכן, אגב, ההתייחסות שלי קודם, ינון, הייתה כי בסופו של דבר ישראל היא הרי קטנה ולכן צריך למצוא פתרונות שהם פתרונות ארוכי טווח לא פתרונות קצרי טווח, וזה חלק מאוד מאוד גדול מבעיית הזמניות.

איילת נחמיאס ורבין: אנחנו מבינים שעוד ימשיכו לבנות בישראל משום שיש כאן גם מצוקת דיור.

איילת נחמיאס ורבין: אנחנו צריכים למצוא איזשהו פתרון בחלופה.

איילת נחמיאס ורבין: צריך למצוא פתרון גם לבעלי העסקים, גם לעובדה שצריך שטחים נוספים לצורך בנייה אבל בסופו של דבר את האתגר האמיתי שבסופו של דבר לא ניגשים אליו ולא נדרשים לו מספיק מהר והוא בניית שדה תעופה בינלאומי נוסף בישראל שזה הצורך האמיתי וזה הצורך המהותי.

איילת נחמיאס ורבין: לצערי לא הייתי שותפה לדיונים שהתקיימו בכנסת הקודמת ועסקו בשדות התעופה, לא בשדה דב ולא בהרצליה.

איילת נחמיאס ורבין: אם יימצא עוד הפעם טלאי על טלאי, אנחנו נמצא את עצמנו כאן עוד הפעם.

איילת נחמיאס ורבין: לצערי אנחנו יודעים בכמה נושאים אנחנו מוצאים את עצמנו דנים בנושאים שאתם נדרשתם להם בכנסת הקודמת, בכנסת שלפניה ובכנסת שלפני לפניה ומגיעים שוב לשולחן הזה של ועדת הכלכלה.

איילת נחמיאס ורבין: זה יהיה אותו נושא, אם זה לא יטופל.

איתן כבל: תודה.

איתן כבל: שי פופר, יושב ראש אגודת התעופה.

<שי פופר: תודה רבה.

<שי פופר: כבוד היושב ראש, חברי הכנסת וחבר הכנסת וקנין.

<שי פופר: מאוד מאוד חשוב הכינוס של הוועדה הזאת ואני מקווה שגם ועדת המשנה תתכנס בקרוב.

<שי פופר: אני אגיד מילה אחת על שדה דב אבל אחר כך אתרכז בהרצליה.

<שי פופר: אני מוסיף למה שאמר ניר ולמה שאמרו ינון, יואל וכולם.

<שי פופר: לא צריך לחשוב הרבה מדי.

<שי פופר: לפני שש שנים כמדומני, שדה דב היה סגור שלושה חודשים לצורך שיפוצים.

<שי פופר: אני לא רוצה להגיד את המספר כי אני לא בטוח אם המספר הוא 42 או 38, אבל כמות הלינות באילת הייתה משמעותית יותר קטנה.

<שי פופר: אני רק מחזק את מה שאמר ניר.

<שי פופר: אנשים יצביעו ברגליים.

איתן כבל: טוס צפונה.

איתן כבל: עזוב אותי עכשיו משדה דב.

איתן כבל: הדיון על אילת הוא יותר מדי כבד מכדי לגעת בו עכשיו בקליפת אגוז.

<שי פופר: נכון.

<שי פופר: לגבי התעופה הכללית ולגבי הרצליה, וזה קשור גם לשדה דב אבל נשים את זה רגע בצד.

<שי פופר: השדה בהרצליה הוא באמת שדה לא מוסדר, כמו רוב השדות בארץ כך שהוא לא יוצא דופן.

<שי פופר: רצית להבין ואני אנסה להסביר.

<שי פופר: בוועדה הזאת ישב כאן קודמו של יואל, גיורא, שהוא אמר שצריך להפוך את שדות התעופה ואת תשתיות התעופה בישראל לפדרליים ולא מוניציפאליים.

<שי פופר: אנחנו מתייחסים לזה לא נכון.

<שי פופר: מצוקת דיור יש וצריך לטפל במצוקת הדיור למרות שלפי דעתי זה קצת נאיבי לחשוב שמקרקעות כפר שמריהו וצפון תל אביב תבוא הישועה לזוגות צעירים, אבל זה לא חשוב.

<שי פופר: צריך לטפל.

איתן כבל: אבל לפחות מותר לפנטז.

<שי פופר: נכון.

<שי פופר: אני עושה את זה הרבה מאוד.

<שי פופר: בכל מקרה, צריך לטפל בדיור אבל כמו שלא בונים על פארקים וכמו שלא בונים על חוף הים, לא צריך לבנות על תשתיות לאומיות.

<שי פופר: השדה בהרצליה, אני אומר כאן, הוא לא שדה טוב לנו.

<שי פופר: לתעופה הכללית הוא לא שדה טוב.

<שי פופר: חנקו אותו ברבות השנים ואסור לנו לטוס בלילה, אסור לנו לטוס בשבת בין 2:00 ל-4:00 וביום שישי, אסור לעשות הקפות, אסור יותר משלושה מטוסים בהקפה ואנחנו בקושי חיים שם.

<שי פופר: אנחנו, זאת הרצליה.

<שי פופר: אני מייצג את התעופה בכלל אבל הרצליה.

<שי פופר: השדה הוא לא שדה טוב ואנחנו רוצים לעבור משם וצריך חלופה.

<שי פופר: כולם יודעים שעין שמר היא לא חלופה.

<שי פופר: כולם מחפשים חלופה.

<שי פופר: ועדת אלוף הרצל בודינגר שיושב לידך הגדירה שזה חייב להיות בין חדרה לגדרה ובפועל, כיוון שחיל האוויר מרוכז מדרום לגוש דן, זה חייב להיות בין תל אביב לחדרה.

<שי פופר: אי אפשר לעשות שדה לתעופה הכללית במגידו.

<שי פופר: זה לא עובד.

<שי פופר: זה יהרוס את מגידו וגם את התעופה הכללית.

<שי פופר: לכן חייבים למצוא חלופה.

<שי פופר: כל עוד אין חלופה, השדה הלא טוב הזה, הרצליה, חייב להמשיך לפעול.

<שי פופר: חייב להיות רצף כי אחרת – וגם זה נאמר כאן - בעוד עשר שנים, עת יהיה מבצע לא עלינו, ויהיה בעזה, החיבור לארץ או התעופה לארץ לא תתקיים כי בתאי הטייס לא ישבו טייסים ישראלים אלא טייסים סינים והם לא ירצו לטוס לכאן.

<שי פופר: לכן חייבים לשמור על הרצליה פתוחה ובינת שוורץ עשתה את זה נכון בשבוע שעבר.

<שי פופר: חייבים לשמור את השדה פתוח עד שהחלופה תימצא.

איתן כבל: תודה.

איתן כבל: חבר הכנסת עיסאווי פריג'.

עיסאווי פריג': חברים, אני לא הכי בקיא בכל מה שקשור לטיס אבל מהידע המועט שיש לי אני אביע את דעתי בסוגיה.

עיסאווי פריג': תראה ינון, אני מסכים אתך שפיזור האוכלוסייה הוא בעייתי וכולם רוצים לגור במרכז.

עיסאווי פריג': אני מסכים עם דרור שציין שכבר במשך חמש ועדות הוא נמצא כאן והכול משוכפל וחוזר על עצמו.

עיסאווי פריג': תהיה לך גם ועדה שישית ושביעית.

<דרור אלוני: לא.

<דרור אלוני: איתן לקח על עצמו לסכם את הנושא.

עיסאווי פריג': אני מאחל לאיתן שיצליח כי הרבה דברים איתן לקח על עצמו.

איתן כבל: אתה רוצה לומר שאני לא מצליח?

עיסאווי פריג': לא.

איתן כבל: אתה אומר את זה לפרוטוקול?

עיסאווי פריג': חברים, בואו נקרא לילד בשמו.

עיסאווי פריג': אלה משחקי טייקונים ונדל"ניסטים ושווי קרקע.

עיסאווי פריג': אני מכפר קאסם ואני אומר שיש שטח מול כפר קאסם בו אפשר לעשות שדה תעופה.

עיסאווי פריג': הכול עניין נדל"ני.

עיסאווי פריג': כל הסוגיה שאנחנו דנים בה עכשיו ודנו בחמש הוועדות, אני אגיד לכם שלא נפתור את זה.

עיסאווי פריג': בואו נחשוב מחוץ לקופסא.

עיסאווי פריג': היום יש לנו את הכוח.

עיסאווי פריג': שווי הקרקע ופתרון בעיית הדיור שכולם קוראים ומתהדרים בו ועכשיו הוא מהווה את תכנית הדגל, רוצים לפתור אותה ב-15 אלף יחידות דיור בהרצליה.

עיסאווי פריג': זה כסף.

עיסאווי פריג': פתרנו את זה, תבוא אלינו בעיית נדל"ן במקום אחר במרכז.

עיסאווי פריג': זה אזור מבוקש.

עיסאווי פריג': מה לעשות, כולם רוצים להיות במרכז.

עיסאווי פריג': מאחר וזאת המציאות, בואו באמת נחשוב, איתן, ואני אגיד משפט בערבית ולא במרוקאית ויעקב יתרגם אותי כי הוא יודע ערבית מעברו.

עיסאווי פריג': התרגום הוא: מי שחורש ומהדק.

עיסאווי פריג': מהדקים, רוצים פתרון דיור ולפתרון הדיור צריך שיהיה מקום, צריך נדל"ן.

ינון מגל: שיבנו במגידו ובשדה תימן.

עיסאווי פריג': אם לא נלמד מלקחי השנים האחרונות שוועדה על גבי ועדה דנה ומחזרה את הדברים ורשמה פרוטוקולים, בואו לא נבזבז את הזמן שלנו ונחסוך את זמן הוועדה הבאה ונגיד את הדברים על השולחן.

עיסאווי פריג': יכולים או לא יכולים?

עיסאווי פריג': גנות, יש אומץ או אין אומץ?

עיסאווי פריג': מי בעלי האינטרסים שלא ייתנו יד?

עיסאווי פריג': חרטה ברטה כל הדברים האלה.

עיסאווי פריג': דוגרי, לא יכולים ולכן בואו נחשוב על פתרונות מחוץ לקופסה.

עיסאווי פריג': איתן, אתה אתי?

איתן כבל: לגמרי.

עיסאווי פריג': בוא נתחיל מעכשיו ולמה לנו לתת הבטחה ובסוף יהיה כמו שהיה.

איתן כבל: תודה.

איתן כבל: האילתים, אחד מכם, שתי דקות.

<יהודה מורדי: אני מתנצל בשם ראש העיר על שלא יכול היה להגיע כי הוא עם משלחת בפולין.

<יהודה מורדי: אני משמש כמה קדנציות כסגן ראש עיריית אילת.

<יהודה מורדי: באתי לכאן בטיסה.

עיסאווי פריג': איפה נחתת?

<יהודה מורדי: בשדה דב.

<יהודה מורדי: אין טיסות לבן גוריון וגם אם היה, זה לוקח כל כך הרבה זמן.

<יהודה מורדי: אני שומע כאן שמדברים על הון ועל בנייה.

<יהודה מורדי: מר גנות, אני רוצה שאתה תדע וגם החברים ידעו שבעיר אילת חיים אנשים.

<יהודה מורדי: העיר אילת היא עיר מאוד קשה והיא קשה מהבחינה שאין לנו מפעלים.

<יהודה מורדי: יש לנו מפעל אחד והוא התיירות.

<יהודה מורדי: ברגע שיגיעו נוסעים לבן גוריון ויצטרכו להחליט אם לפנות שמאלה לאזור אירופה או לאילת, אנחנו משתקים את העיר אילת.

<יהודה מורדי: העיר אילת כל כך קשה ואני אגיד לכם את הנתונים כאן עכשיו בקצרה, נתונים שראש עיר שלנו לא ימסור לכם.

<יהודה מורדי: בעיר אילת אנחנו במקום הראשון בחד הוריות.

<יהודה מורדי: אני מדבר עכשיו רק על בני אדם ועל אנשים ולא על כסף.

איתן כבל: אתה לא מקשיב לי.

<יהודה מורדי: אני מקצר.

איתן כבל: לא ביקשתי שתקצר.

איתן כבל: אני בסך הכול ביקשתי שתגיד שני משפטים.

איתן כבל: אני לא עוסק בעניין שדה התעופה שדה דב.

איתן כבל: את הטיסות סגרתי כי יש ערפל.

איתן כבל: בוא לא ניכנס לזה.

איתן כבל: נקיים על הנושא הזה דיון נפרד.

<יהודה מורדי: שני משפטים ואני מסיים.

<יהודה מורדי: אני שוב חוזר ואומר שהעיר אילת היא במקום הראשון בחד הוריות וזה אומר שהמאמץ שלנו הוא מאוד קשה.

<יהודה מורדי: אנחנו מככבים לצערי במקום השני בנושא האסירים.

<יהודה מורדי: מתוך חמישים אלף תושבים יש לנו 10,000 תושבים טעוני רווחה.

<יהודה מורדי: אנחנו עיר מאוד קשה ואני מבקש להתחשב.

איתן כבל: נקיים דיון נפרד.

<יהודה מורדי: התעשייה היחידה שלנו היא התיירות.

<יהודה מורדי: אני רוצה שתבינו את הקשר.

<יהודה מורדי: התעשייה היחידה של אילת זאת התיירות ואין לנו מפעלים אחרים.

<יהודה מורדי: ברגע שאתם פוגעים בתיירות, פגעתם בכל העיר אילת.

<יהודה מורדי: זאת לא רק ציונות.

איתן כבל: אין לי זמן.

איתן כבל: יש לי רבע שעה עד לסיום הישיבה.

איתן כבל: אדוני סגן ראש העיר, תקשיב.

איתן כבל: הבנו.

איתן כבל: מנהלת הוועדה הודיעה לי שאנחנו נענינו להזמנת ראש עיר לבקר ואנחנו נצא משדה דב.

איתן כבל: ברשותכם, אני רוצה להתקדם כי אני רוצה להגיע לסיכומים בעניין הרצליה.

איתן כבל: נתתי לך את רשות הדיבור רק מפאת כבודך ומאחר שעשית את כל הדרך לכאן.

<יהודה מורדי: אני מודה לך.

<יהודה מורדי: אני רק רוצה לומר שבאילת יש בני אדם.

איתן כבל: ברור.

איתן כבל: לפעמים אנחנו מבקרים אותם.

איתן כבל: תודה.

איתן כבל: אילן שדה, בבקשה, ואחריו חבר הכנסת יעקב פרי.

<אילן שדה: ראש מועצה אזורית מנשה, מה שנקרא עין שמר.

<אילן שדה: קודם כל, גם אני, כמו עמיתי, הרבה שנים יושב בוועדות האלה.

<אילן שדה: כשלא היה נדל"ן ואנחנו אמרנו שהרצליה רוצה לפנות בגלל נדל"ן, הם אמרו, לא, מה פתאום, אנחנו רוצים ירוק, רוצים שטחים ירוקים שאין להם.

<אילן שדה: בוועדת הכלכלה אמרו שרוצים ירוק.

<אילן שדה: היום הנדל"ן ורוצים 15 אלף יחידות.

איילת נחמיאס ורבין: לא.

איילת נחמיאס ורבין: אנחנו עדיין אומרים גם ירוק, גם יחידות דיור וגם שדה תעופה.

<אילן שדה: אז אמרו ירוק ויום אומרים 15 אלף יחידות דיור כי רצים אחרי יחידות הדיור.

<אילן שדה: כפי שנאמר, הצעירים יקנו שם יחידות דיור?

יצחק וקנין: כן, ממש.

יצחק וקנין: גם בשדה דב הם יקנו.

<אילן שדה: אני לא נכנס לנושא של הרצליה.

<אילן שדה: לגבי עין שמר אני אומר לכם שיש החלטת ממשלה לסגור את הרצליה ולהעביר לעין שמר.

איתן כבל: הייתה עוד החלטת ממשלה שלפי מערכת הביטחון בעין שמר אי אפשר.

<אילן שדה: כאשר הם החליטו היה להם תצ"א ממלחמת העולם השנייה.

<אילן שדה: זה שדה בריטי.

<אילן שדה: מאז בנו ליד השדה צמוד ואף אחד לא עצר בנייה של מושבים צמודים לגדר, בנו בית חולים לבריאות נפש, הוסטל לניצולי שואה פגועי נפש והכול בשדה.

איתן כבל: אני מכריז על מה שאתה אומר כחומר חסוי שאסור שידעו אחרים שזה כך קורה.

<אילן שדה: כל הדברים האלה מסביב לשדה.

<אילן שדה: מעבר לכך, חמש שנים ניהלנו, ניהלתי אני, מאבק נגד מה שיש שם היום.

<אילן שדה: אז מי שהיה מפקד חיל האוויר, חלוץ, הוריד אותי לבור אחרי המון זמן של דיונים וויכוחים והסביר לי למה חשוב שמה שיש שם, יהיה שם ולא במקום אחר.

<אילן שדה: הצענו מקומות אחרים.

<אילן שדה: רק שם.

<אילן שדה: בסוף שכנע אותי ואותנו שזה המקום והדברים קיימים במקום הזה.

<אילן שדה: ויתרנו ונעשו אמצעי הגנה מפני קרינה ומפני כל מיני דברים.

<אילן שדה: בנוסף הושקעו מיליארדי שקלים.

<אילן שדה: קיבלנו את הדבר.

<אילן שדה: פתאום אין, פתאום אפשר להעביר.

<אילן שדה: האמנתי אז ואני מאמין גם היום למערכת הביטחון ובטח למפקד חיל האוויר.

<אילן שדה: לכן לדעתי צריך להוריד את נושא עין שמר.

<אילן שדה: קמה העיר חריש.

איתן כבל: אילן, תודה, העניין ברור.

איתן כבל: חבר הכנסת יעקב פרי ואחריו חבר הכנסת לשעבר רשף חן, היועץ המשפטי של עיריית חיפה.

יעקב פרי: אני מוכרח לומר שאני די רגיל, אולי לא כל כך רגיל, להחלטות של חלם אבל זה נראה לי שזה כבר עובר כל דמיון.

איתן כבל: זה מאתגר את חלם.

ינון מגל: בחלם מספרים בדיחות עלינו.

יעקב פרי: יושבת ממשלה, ולא חשוב איזו ממשלה, הממשלה הקודמת או הממשלה לפני הקודמת, מקבלת החלטה לסגור את שדה דב ביוני 2016.

יעקב פרי: לסגור את הרצליה.

יעקב פרי: אף אחד לא מביא חלופה, אף אחד לא מאשר חלופה והחלופות שמאשרים בסוף לא מתאשרות אם זה לא על ידי מערכת הביטחון או לא על ידי מערכת הביטחון, ואני לא רוצה להתייחס לזה.

יעקב פרי: נראה לי הזוי.

יעקב פרי: לכן, איתן, כאשר אתה עושה דיון - ואתה יודע כמה אני מעריך אותך וכמה אני מעריך את הדיונים שלך – אני לא יודע מה להגיד.

איתן כבל: גם אני.

יעקב פרי: אני פשוט לא יודע מה להגיד.

יעקב פרי: תסגרו את הרצליה, לא תסגרו את הרצליה, תוציאו חלק מהרצליה, תוציאו חלק מהאדמות, אני לא יודע על מה מדברים.

יעקב פרי: אני פשוט לא יודע על מה מדברים.

יעקב פרי: אני מוכרח לומר לך שנתקל בהרבה מאוד דיונים, גם בוועדת הכלכלה, שבסופו של דבר יש איזשהו סדר יום.

יעקב פרי: תחליטו כך, תחליטו אחרת וכל החלטה בסופו של דבר מישהו נפגע ממנה.

יעקב פרי: אני יכול לבוא ולומר שאני קצת מכיר את שדה התעופה בהרצליה, אז יכול להיות שאפשר להוציא כמה בתי ספר לטיסה למגידו – אני אומר סתם ואל תיבהלו, זה לא שאני מציע – או להוציא הנגר ממקום כזה או אחר, אבל אני לא רואה פתרון לעניין.

יעקב פרי: באמת אני לא רואה פתרון לעניין.

יעקב פרי: אני גם מקבל שבאיזשהו מקום זה נכון, עם כל ההערכה והידידות רבת השנים עם גנות, שגם במדינת ישראל אסור שיהיה שדה תעופה בינלאומי אחד ובוודאי שלא כדאי לרכז את הכול בנתב,ג.

<יעקב גנות: אין בינינו ויכוח.

<יעקב גנות: בנושא הזה, אין בינינו ויכוח.

יעקב פרי: לכן אני חושב שהוועדה הזאת תעשה נכון אם היא תטיל על הגורמים הרלוונטיים להביא לנו אלטרנטיבות ולא לדבר על דברים שהם בעלמא.

יעקב פרי: אם לא תהיה אלטרנטיבה לשדה דב ביוני 2016, הוא לא ייסגר ולא יעזור לאף אחד.

יעקב פרי: אם לא תהיה אלטרנטיבה להרצליה, השדה לא ייסגר עד שלא תהיה אלטרנטיבה והאלטרנטיבות צריכות להיות אלטרנטיבות ראויות ולהתחשב במכלול הדברים, אם זאת מערכת הביטחון, אם אלה תושבי אילת, אם אלה בתי ספר לטיסה ואם אלה האנשים שעובדים בהרצליה.

יעקב פרי: לא לעסוק בדברים שלפי דעתי הם חסרי כל סיכוי שיתקיימו.

איתן כבל: תודה.

איתן כבל: ממש עודדת.

איתן כבל: חבר הכנסת לשעבר רשף חן.

רשף חן: תודה רבה.

רשף חן: חיפה ושדה התעופה שלה לא הייתה צריכה לעלות על השולחן הזה.

רשף חן: על פניו כל בר דעת מבין שאין קשר בין חיפה לבין הרצליה וחיפה לא יכולה באמת לספק איזשהו פתרון סביר למשתמשים רגילים של הרצליה.

רשף חן: איך זה בכל זאת קרה.

רשף חן: הפתרון המתקבל על הדעת לגבי הרצליה היה להמשיך לקיים את השדה באיזשהו פרק זמן קצר ולמצוא חלופה שתהיה כמובן, כפי שנאמר כאן, במרכז ולא בחיפה.

רשף חן: אז עלה נושא השיפוי שאני חייב לומר לכם שכאשר מדובר בטווח קצר ובדבר קיים, אני לא הייתי - כיועץ משפטי של ועדה מקומית שמשלמת שיפוי - נבהל כל כך מהשיפוי הזה.

רשף חן: אבל השיפוי תקע את הרצליה ואז הרצליה לא הצליחה לעשות לה לגליזציה.

רשף חן: בנקודה הזאת התערב המשנה ליועץ המשפטי לממשלה ואמר לגנות שאם אין לגליזציה ואתה ממשיך לפעול, פלילי, אתה בבעיה.

רשף חן: כך נוצר הצורך העז למצוא פתרון להרצליה ועם זה באו לבית המשפט.

רשף חן: אז אמרו שחייבים פתרון להרצליה ואיפה יהיה הפתרון להרצליה?

רשף חן: בחיפה, דבר שהוא לא יעלה על הדעת.

רשף חן: הלכו והגישו לעיריית חיפה, לוועדה המקומית חיפה, בקשה להיתר בנייה ל-34 דונם שטח חניה בשדה התעופה.

רשף חן: אצלנו הפקידים ראו בשדה התעופה, בסדר, אישרו את הבקשה בלי שום בעיות.

רשף חן: בדיעבד, אחרי שהבנייה כבר הסתיימה, הסתכלו אצלנו ביתר עיון ושמו לב שזה בכלל לא בשדה התעופה אלא זה בכלל מחוץ לשדה התעופה.

איתן כבל: זאת אומרת, נוחתים בהרצליה וחונים בחיפה.

איילת נחמיאס ורבין: זה שיא שממנו אפשר רק לרדת.

<יעקב גנות: סליחה, גם לסיפורים וגם לבלופים יש גבול.

איתן כבל: אבל תודה שזה אחלה.

<יעקב גנות: אלה סיפורים.

<יעקב גנות: כל מה שהאדון מספר, אני לא יודע מאיפה הוא מצץ את זה ומאיפה הוא המציא את זה.

רשף חן: אין כאן חסינות על הוצאת דיבה, נכון?

<יעקב גנות: אדוני, הוזמנתי לחקירה בגלל השטויות האלה של חיפה.

רשף חן: אני אסביר למה מר גנות הוזמן לחקירה.

<יעקב גנות: לא, אני לא אוהב את הסיפורים.

<יעקב גנות: יש גבול.

<יעקב גנות: גם לסבלנות שלי יש גבול.

<יעקב גנות: הוא פקיד, אבל יש גבול.

רשף חן: אני אמשיך.

רשף חן: הגישו לנו את הבקשה ואנחנו אישרנו בלי לשים לב שזה באזור התעשייה הסמוך.

<יעקב גנות: אזור התעשייה שבתחום שדה התעופה מתקופת הבריטים שאתם חתמתם ולא ידעתם על מה אתם חותמים.

רשף חן: זה נכון שלא ידענו על מה אנחנו חותמים.

רשף חן: כאן זה מדויק.

רשף חן: אם רוצים לדעת למה, מבחינה קניינית רשות שדות התעופה קנתה את השטח הזה לפני כעשרים שנים אבל הם לא עשו לו תכנית, לשדה התעופה, ומר גנות, הוא גם לא הוכרז כשדה תעופה לפי חוק הטיס.

רשף חן: תשים לב שבחניון שלכם חוק הטיס לא יחול וזאת בעיה רצינית.

<יעקב גנות: הוא הוכרז כמגרש חניה לאוטובוסים.

רשף חן: כאשר אנחנו שמנו לב לעניין הזה, עצרנו את זה בחריקת בלמים ואז הוחלט על דעת היועץ המשפטי לממשלה ובג"ץ בסופו של דבר על סטטוס קוו.

רשף חן: החניה הזאת תישאר.

רשף חן: אני אומר לכם בשיא האחריות שלא תהיה שום בנייה נוספת בשדה התעופה בחיפה, לא יאושר לעולם שום היתר אלא אם כן תיעשה תכנית, ואגב, לא תיעשה תכנית כי למה הם לא השלימו את התכנית?

רשף חן: הייתה תכנית מופקדת.

רשף חן: למה הם לא השלימו אותה?

רשף חן: כי מ-2009 יש החלטת ממשלה לבנות שדה תעופה במגידו וברור לכולם שגם שדה התעופה חיפה הוא שדה תעופה זמני.

איתן כבל: תודה.

איתן כבל: בכל מקרה, אני לא יודע אם זה נכון או נכון, זה היה משעשע.

רשף חן: אני חייב לומר, אדוני היושב ראש, שבנוסף לכל הם גם בנו קיר גדול בניגוד להיתר שהם ביקשו ועל הדבר הזה מר גנות נחקר.

<יעקב גנות: אדוני, הורדנו את הקיר.

רשף חן: נכון.

<יעקב גנות: וקיבלנו אישור מבג"ץ לבנות 52 עמדות מטוסים.

רשף חן: לכן החקירה הסתיימה.

איתן כבל: חברים, אני רוצה להגיד שאנחנו בינתיים מנסים לנחות בהרצליה.

יצחק וקנין: בסוף אתה תנחת בעמאן.

איילת נחמיאס ורבין: בדיוק.

איתן כבל: ברשותכם, אלון גלרט, משפט אחרון.

<אלון גלרט: אדוני, גם חיפה שם דובר שיהיו 52 חניות, כמו אמר חברי עורך דין רשף חן, הוא שדה זמני.

<אלון גלרט: ועדת בודינגר קבעה בזמנו שלא יפונה שדה ללא שיהיה שדה חלופי.

<אלון גלרט: לכן בממשלת ישראל שקבעה את עין שמר נקבע במפורש ששדה התעופה הרצליה לא יפסיק לפעול ללא שתהיה חלופה מתאימה.

<אלון גלרט: אגב, זאת גם הייתה עמדת מנכ"ל משרד התחבורה בשנת 2008 או בשנת 2009 שהיה מר יעקב גנות שאמר במפורש שאין לפנות את הרצליה ללא שתהיה חלופה.

<אלון גלרט: זאת הייתה העמדה של כולם.

<אלון גלרט: המועצה הארצית החליטה באותו זמן לקבוע את השדה כשדה זמני עד 2015 עם אפשרות הארכה במידה והחלופה לא תהיה מוכנה.

<אלון גלרט: מכל מיני סיבות שאני יכול לפרט אותן כאשר חלם היא המילה המתאימה, בסופו של דבר המועצה לא התכנסה ולכן לא הייתה הארכה.

<אלון גלרט: אגב, בשולי הדברים, המועצה לא התכנסה בגלל שרשות שדות התעופה לא הסכימה לתת כתבי שיפוי לשדה זמני ולכן סטטוטורית לא היה ניתן להסדיר את הדבר.

<אלון גלרט: בעקבות התערבות בג"ץ ניתן צו ביניים שאפשר את המשך פעולת השדה.

<אלון גלרט: בעקבות התערבות בג"ץ המועצה הארצית התכנסה והמועצה הארצית קיבלה החלטה מאוזנת שאומרת: אנחנו דואגים לאינטרסים של הבנייה ורוצים לקדם אותה, מאידך גיסא אנחנו לא רוצים שהשדה ייסגר, אנחנו מאריכים לשלוש שנים ובמידה והבנייה לא תתקדם, נאריך עוד, במידה ולא תהיה חלופה אבל במקביל אני מורה לקבוע חלופות.

<אלון גלרט: לכן בשורה התחתונה היום המצב הוא כזה.

<אלון גלרט: אגב, זאת החלטה שגם ראש עיריית הרצליה הצביע בעדה, כך שההחלטה הזאת היא מקובלת על כולם.

<אלון גלרט: בשורה התחתונה, אדוני, צריך שני דברים.

<אלון גלרט: בשונה מהדברים, הדבר היחיד שמעכב את המשך הפעילות זה הנושא של כתב שיפוי של רשות שדות התעופה שזה תפקידה כפי שאמר יושב ראש רת"ע.

<אלון גלרט: במקביל צריך לטפל בנושא של קידום חלופה ולזרז את התהליך.

<אלון גלרט: צריך לזכור דבר אחד והוא שבהנחה שהעניין הסטטוטורי מסתדר, שדה התעופה הרצליה צריך לפעול במתכונת שהוא פעל לאורך כל השנים.

<יעקב גנות: אבל עכשיו יש שינוי.

<יעקב גנות: שאחרים יובילו את זה.

איתן כבל: תודה.

איתן כבל: די.

<קריאה: הוא אמר שהם עשו את זה בעבר.

איתן כבל: חבר'ה, לא כאן.

איתן כבל: עשו לי טובה, לא כאן.

איתן כבל: הבנו את העניין, הבנו שלא הבנו ואני אסכם את הנושא הזה, ברשותכם.

איתן כבל: האלוף בודינגר, בבקשה.

<הרצל בודינגר: הנושא מתגלגל כבר הרבה זמן, את כל המגבלות אתה מכיר ואנחנו גם נפגשנו.

<הרצל בודינגר: אני אתמקד רק בהרצליה כי זה מה שביקשת.

איתן כבל: אני מבקש ממך דבר אחד.

איתן כבל: כמי שעמד בראש הוועדה, האם יש סיכוי שתהיה חלופה?

<הרצל בודינגר: כן.

<הרצל בודינגר: שני דברים אני מציע.

<הרצל בודינגר: האחד, אני מציע שתעשה סיור.

<הרצל בודינגר: אמרת שתבואו לאילת ואני מזמין אותך ואת מי שתרצה לבוא להרצליה לראות מה יש בהרצליה ומה קורה ומשם נדון גם על החלופות שקשורות לוועדה שעשיתי ולדברים שעלו בממשלה בשני דיונים ואושרו על ידי הממשלה, כולל השאלה של עין שמר או שדה אחר במרחב של עמק חפר.

<הרצל בודינגר: שדה תעופה הוא כתם הקרקע שהוא מחזיק, המרחב האווירי מסביבו והוא נתיבי כניסה ויציאה.

<הרצל בודינגר: בדרך כלל כאשר מסתכלים, מסתכלים רק על המקום של איפה יעמדו הבתים כאשר יהרסו את השדה.

<הרצל בודינגר: כשאתה מסתכל על כל המגבלות, אתה רואה גם דברים אחרים.

<הרצל בודינגר: זה דבר מורכב ומסובך.

<הרצל בודינגר: גם לעין שמר או החליף שלו יש פתרון.

<הרצל בודינגר: הדבר היחיד שצריך להקפיד עליו, וזה אולי הדבר המשמעותי ביותר שאושר בממשלה, זה שהשדה או שדה תעופה, אם יש מחשבה לסגור אותו או להעתיק אותו ממקומו, הוא לא ייסגר עד אשר השדה החדש יהיה פתוח.

<הרצל בודינגר: זה הדבר החשוב ביותר.

איתן כבל: תודה.

<אילן שדה: כבוד היושב ראש, הערה שתעזור לך בסיכום.

<אילן שדה: רוב היושבים כאן סביב השולחן יודעים, כולל הגברת בינת שוורץ ויואל פלדשו, שאגודת התעופה הכינה ארבע חלופות במרחב.

איתן כבל: עזוב.

איתן כבל: יכולת להגיד לי את זה בחלק שקיבלת.

איתן כבל: כל רגע אנחנו נזכרים במשהו.

איתן כבל: אני כבר בסיכום.

<סימה פרי: אני חברת מועצת העיר רעננה.

<סימה פרי: באתי לדבר בשם ראש העיר רעננה שנבצר ממנו להגיע.

איתן כבל: את שליחו של ביילסקי יכולים למנוע?

<סימה פרי: אני רק רוצה להביא את קולם של התושבים.

<סימה פרי: דיברו כאן על הנדל"ן, על אנשים בעלי אינטרסים וכולי אבל קולם של התושבים לא נשמע.

<סימה פרי: אנחנו קמים ב-6:00 בבוקר לקול רעש המטוסים שחגים מעל הראש שלנו בשכונות.

איתן כבל: אתם ברעננה עוד לא גרים במסלול ההמראה והנחיתה של בן גוריון.

<סימה פרי: זה נכון אבל אנחנו כן שומעים.

איתן כבל: לא שאני מאחל לכם.

<סימה פרי: אנחנו כן שומעים את המטוסים שעושים את ההקפה לפני הנחיתה ממש מעל הראש שלנו, ואגב, הם לא מקיימים את ההחלטות שלא לעבור קו מסוים והם עוברים את הקו של רחוב ירושלים וחגים מעל השכונה בה אני מתגוררת ולכן אני יכולה להעיד באופן אישי על כך.

<סימה פרי: איכות חייהם של הרבה מאוד, עשרות אלפי תושבים, ברעננה, בהרצליה, בכפר שמריהו וכולי נפגעת ולא רק מבחינת הרעש אלא אדוני בוודאי מכיר את כל חוות הדעת שניתנו של המשרד להגנת הסביבה גם בנושא של המוסכים וההנגרים וכולי ולכן יש כאן עניין של איכות סביבה.

<סימה פרי: יש כאן מפגעי רעש ובוודאי בטיחות.

<סימה פרי: זה דבר שאף אחד לא דיבר עליו.

איתן כבל: תודה.

<קריאה: זה לא נכון.

איתן כבל: חברים, אני לא באתי לכאן להתנצח.

איתן כבל: זאת לא ישיבת מועצת העיר.

איתן כבל: ברשותכם, אני מבקש לסכם.

איתן כבל: כשחברי חבר הכנסת ינון מגל אמר שמספרים עלינו בדיחות בחלם, כך זה נראה ולא סתם אני אמרתי בפתיחת דבריי – ולא הייתי ציני – שאני באמת מנסה להבין מה באמת קורה כאן, כדי לנסות ולכוון.

איתן כבל: בכל זאת, מהרגע שקיימנו דיון, אני תמיד אומר שאנחנו חברי הכנסת שותפים לתהליך הזה ואני לא מתכוון, כמו שאמר חבר הכנסת עיסאווי פריג', שהדברים שאנחנו מטפלים בהם יהיו מונחים כאות מתה.

איתן כבל: אני אומר את דעתנו ואני בטוח שחבריי חברי הכנסת יצטרפו לדברים האלה.

איתן כבל: אף אחד מאתנו כאן, בוודאי לא סביב השולחן, ואני חושב שלא בכל הבית הזה, מתנגד לתהליכי האצת הבנייה.

איתן כבל: כל פרויקט שיכול לייצר מצב שבו אנחנו נמצא את עצמנו במצב בו יש בנייה לזוגות צעירים – ואני מתכוון לזוגות צעירים – אף אחד לא נגד.

איתן כבל: במה דברים אמורים?

איתן כבל: כל אחד עובד כאן בטור.

איתן כבל: אין כאן שום תפיסה שיודעת לעבוד במקביל?

איתן כבל: שיודעת להציג את כל הדברים על מפה באופן מסודר?

איתן כבל: אילן צודק, דרור צודק, כולם צודקים.

איתן כבל: זה כמו שאתה אמרת, במקום שכולם צודקים, כמו שאמר יהודה עמיחי, לא יצמחו פרחים.

איתן כבל: כלום לא יצמח.

איתן כבל: זה נכון.

איתן כבל: כאן כולם צודקים.

איתן כבל: אני לא רוצה להיות צודק.

איתן כבל: אנחנו רוצים שהעסק הזה יתחיל לעבוד ואני חושב שהוועדה בראשותה של בינת שוורץ נתנה בינה בעניין.

איתן כבל: על זה נאמר שאתה קונה לאדם דעת ומלמד לאנוש בינה.

איתן כבל: קצת שכל.

איתן כבל: אי אפשר שכל אחד יחשוב שהוא יושב בביתו וזה כל עולמו.

איתן כבל: יש עוד בתים מסביב וכל אחד עם הבעיות שלו, עם הצרכים שלו, ולפעמים צריך לעבוד בשיתוף פעולה.

איתן כבל: כן, הממשלה צריכה לדעת ועל זה אנחנו כל הזמן מלינים, שהממשלה, הממשלות מקימות ועדות להאצת הבנייה ובסוף זאת הממשלה עצמה.

איתן כבל: שוב אנחנו מוצאים את עצמנו במצב שמדינה שאלה הם פקידיה.

איתן כבל: זה לא יבוא אישי, אלה לא סינים שיושבים עכשיו בוועדת התכנון והבנייה של סין ומנסים לתת מענה לבעיות האלה.

איתן כבל: כפי שאמרתם, מי צריך שדה תעופה?

איתן כבל: כולם אחד עם השני כמטחווי קשת, חלקם אפילו יכולים ללכת ברגל או לרכב על אופניים חשמליות כדי להגיע ממשרד למשרד.

איתן כבל: זאת לא איזו המצאה גאונית ובסוף על מה אנחנו מדברים?

איתן כבל: אנחנו מדברים על שדה התעופה בהרצליה שיש שם פוטנציאל ל-15 אלף דירות, נכון לרגע זה.

איתן כבל: אלוהים יודע מתי הלבנה הראשונה תונח.

איתן כבל: עזוב, דרור, אתה ואני יודעים.

איתן כבל: איך אמרתי לך?

איתן כבל: שנת 1993, קרקע בלתי מתוכננת, ראש העין.

איתן כבל: הייתי שם.

איתן כבל: זה לא המביא דברים בשם אומרם מביא גאולה לעולם.

איתן כבל: הייתי שם.

איתן כבל: הייתי רוצה לראות שהדברים אכן יוצאים לפועל.

איתן כבל: אתם יודעים מה המשמעות של 15 אלף יחידות דיור במקום הזה?

איתן כבל: ואני לא נכנס עכשיו לפיזור אוכלוסין ולא נכנס לכל השאלות האלה.

איתן כבל: לא.

איתן כבל: זה גדול עלי ברגע זה.

איתן כבל: אני מנסה רק לראות את הדברים כמו שהם.

איתן כבל: אני אומר שהחלופה שמציגה או התפיסה שהציגה בינת שוורץ היא ההליך הנכון ואני אומר לך, גנות, שאסור לכם – ואני אומר את זה כיושב ראש ועדה ואני בטוח שהוועדה תצטרף אלי – כל עוד אין אישור של רשויות התכנון והבנייה שיודעות לומר לוח זמנים להתחלת פעולה ובנייה באזור הזה, ובמקביל למצוא חלופה.

איתן כבל: אני אומר לך יותר מזה.

איתן כבל: אם רשויות התכנון תדענה להוציא תכנית מאושרת ותב"ע לפעולה, באותו יום, אם יבואו לכאן, אם זה יהיה אני או מאן דהוא אחר, הוא יגיד לשדה התעופה בהרצליה, בכל הכבוד, סגור ופנה.

איתן כבל: אבל לא יתכן שאנחנו עוסקים בהזיות.

איתן כבל: כל מה שמונח ברגע זה על השולחן, אלה הזיות ורצונות ודרך אגב, אנחנו לא באים בהתנגשות מול זה.

איתן כבל: אנחנו רוצים 15 אלף יחידות דיור אצל דרור, אנחנו רוצים שברעננה ובהרצליה יישנו טוב בבוקר ואני לא אומר את זה בציניות.

איתן כבל: אני גר ליד תחנת רכבת.

איתן כבל: מטוסים קצת יותר ממטוסי הריסוס של הרצליה ואני שומע אותם מזמזמים מעל הראש שלי.

איילת נחמיאס ורבין: אל תתחיל עם זה כי אני גרה במרכז תל אביב.

איתן כבל: אני אומר את זה.

איתן כבל: אני מבין את זה אבל בסופו של עניין צריך למצוא את נקודת האיזון.

איתן כבל: לכן, חבריי, אני ממליץ שאנחנו גם נפנה לשר התחבורה, שהוא הגורם העליון בעניין הזה, שינחה את הגורמים המוסמכים.

<יעקב גנות: יורה.

איתן כבל: יורה.

איתן כבל: אני קצת עדין.

איתן כבל: הוא ינחה או יורה לרשויות המוסמכות לפעול כך ששדה התעופה בהרצליה יקבל שיפוי כל עוד אין אישור להתחלת בנייה במתחם בהרצליה.

איתן כבל: אני אפילו לא אומר כל עוד אין חלופה.

איתן כבל: שים לב מה אני אומר.

איתן כבל: אני רוצה שתהיה חלופה ואני תובע שתתחילו לפעול לכך שתהיה חלופה אבל כל עוד אין אישור של רשויות התכנון והבנייה שיודעות להוציא מכרזים לפעולה, חובתכם על פי דין לתת את השיפוי לשדה התעופה בהרצליה על כל המשתמע מכך.

איתן כבל: תודה.

איתן כבל: הישיבה נעולה.